text:
Sa sentro sa ebanghelyo ni Jesukristo ug ang gahum niini sa pagluwas mao ang husto nga panabut bahin sa Amahan ug sa Anak.
Mga kaigsoonan, mapasalamaton ko nga makapamulong karong hapona kaninyo uban niining makadasig nga kinatibuk-ang komperensya!
Sa pagpamulong og butang nga sa akong hunahuna pinakasagrado, akong pasidunggan sa pasalamat ang debosyon sa daghan kaayong mga Kristiyano sa tanang kapanahunan, lakip ang akong katigulangan nga mga French Protestants ug mga Katoliko sa Ireland. Tungod sa ilang hugot nga pagtuo ug pagsimba sa Dios, daghan kanila misakripisyo sa mga katungdanan, kabtangan, ug gani sa ilang kinabuhi sa pagpanalipod sa ilang Dios ug tinuohan.1
Isip mga Santos sa Ulahing mga Adlaw ug isip Kristiyanos, kita adunay lig-on ug dakong pagtuo sa Dios nga Mahangturong Amahan ug sa Iyang Anak, si Jesukristo. Ang debosyon ngadto sa Dios nagpabiling sagrado ug personal nga butang tali sa matag usa kanato ug sa atong Magbubuhat.
Ang atong tinguha alang sa kinabuhing dayon walay laing tuyo kondili ang pagsabut kinsa ang Dios ug aron makabalik kita og puyo uban Kaniya. Ang Manluluwas nag-ampo sa Iyang Amahan, “Ug ang kinabuhing dayon mao kini, ang ilang pagpakaila kanimo nga mao ang bugtong tinuod nga Dios, ug kang Jesukristo nga imong pinadala.”2
Bisan sa pagsabut niini nga pahayag sa atong Manluluwas Mismo, ang nagpatigbabaw nga hulagway sa kinaiyahan sa Dios nga Amahan ug ni Jesukristo sulod sa mga siglo ug sa daghang katawhan klaro kaayong wala motukma sa mga pagtulun-an sa balaang mga kasulatan.
Atong gidawat nga diha sa sentro sa ebanghelyo ni Jesukristo ug ang gahum niini sa pagluwas mao ang husto nga panabut bahin sa Amahan ug sa Anak.3
Ang importansya niining nag-unang baruganan sa ebanghelyo ni Jesukristo gipamatud-an sa Unang Panan-awon ni Propeta Joseph Smith niadtong 1820. Gisulat sa Propeta: “Ako nakakita og duha ka Personahe, kansang kahayag ug himaya dili mahulagway, nagtindog ibabaw kanako diha sa kawanangan. Usa kanila misulti ngari kanako, nagtawag kanako sa akong ngalan, ug miingon, nagtudlo ngadto sa lain—Kini mao ang Akong Hinigugmang Anak. Paminaw Kaniya!”4
Kining kasinatian ni Joseph, gisundan sa daghan pang panan-awon ug pagpadayag, nagpadayag nga ang Dios anaa gayud; ang Amahan ug Iyang Anak, si Jesukristo, duha ka managlahing binuhat; ang tawo gilalang sa panagway sa Dios; ang atong Langitnong Amahan sa tinuod mao ang Amahan ni Jesukristo; padayon sa pagpadayag ang Dios sa Iyang kaugalingon ngadto sa tawo; ang Dios anaa sa duol ug nagpangga kanato; ug Siya motubag sa atong pag-ampo.
Bisan og ang susamang pagpakita sa Amahan ug sa Anak diha sa balaang kasulatan talagsa ra, ang talagsaong kamatuoran sa Unang Panan-awon mao nga nahiuyon kaayo kini sa ubang narekord nga panghitabo diha sa balaang mga kasulatan.
Sa Bag-ong Tugon, pananglitan, atong mabasa ang gipamulong ni Esteban dihang gimartir siya. Miingon siya, “Tan-awa, nakita ko ang mga langit nga naabli, ug ang Anak sa tawo nga nagatindog sa tuo sa Dios.”5
Samtang sa talagsaong panan-awon sa Pulo sa Patmos, si Apostol Juan nakakita sa “Ginoong Dios nga Makagagahum sa Tanan”6 ingon man ang Kordero, kinsa “mitubos kanato … pinaagi sa [Iyang] dugo.”7
Sa Basahon ni Mormon, ang doktrina sa Amahan ug sa Anak usa ka talagsaong pagpamatuod kauban sa Balaang Biblia. Ang Basahon ni Mormon nagrekord sa pagbisita sa atong Manluluwas ngadto sa mga Nephites, diin ang tingog sa Amahan, diha sa presensya sa mga 2,500 ka Nephites, mipaila sa nabanhaw nga Kristo: “Tan-awa ang akong Hinigugmang Anak, kinsa Ako nahimuot kaayo, kang kinsa Ako mihimaya sa akong ngalan—paminaw kamo kaniya.”8
Sa upat ka Ebanghelyo, si Kristo Mismo naghisgot sa Iyang Amahan sa Langit sa 160 ka higayon, samtang sa tulo ka adlaw niyang pangalagad sa mga Nephites, nga narekord sa Basahon ni Mormon, gilitok Niya ang Iyang Amahan sa 122 ka higayon.
Sama pananglit, diha sa Mateo, si Jesus miingon, “Dili ang tanang magaingon kanako, Ginoo, Ginoo, makasulod sa gingharian sa langit; kondili ang nagatuman sa kabubut-on sa akong Amahan nga anaa sa langit.”9
Diha sa Juan, miingon Siya, “Walay bisan unsa nga arang mabuhat sa Anak sa iyang kaugalingong kabubut-on, gawas lamang sa iyang makita nga ginabuhat sa Amahan.”10
Ug diha sa Lucas, Siya miingon, “Amahan, nganha sa imong mga kamot itugyan ko ang akong espiritu.”11
Sa matag higayon nga ang Ginoo maghisgot sa Iyang Langitnong Amahan, gibuhat Niya kini uban sa tumang pagtahud ug kamasulundon.
Sa paghisgot niini, manghinaut ko nga dili kini masaypan sa pagsabut. Si Jesukristo ang talagsaong Jehova, ang Dios sa Israel, ang gisaad nga Mesiyas, ug tungod sa walay kinutuban Niya nga Pag-ula, Siya ang nahimo natong Manluluwas ug Manunubos sa kalibutan. Bahin Kaniya si Apostol Pablo mipahayag, “Ug unya magaabut ang katapusan, inigtugyan na ni [Kristo] sa gingharian ngadto sa Dios ug Amahan; tapus mawagtang ni [Kristo] ang tanang pamunoan ug tanang kamandoan ug kagahum.”12
Sa gabii sa Pag-ula sa Manluluwas, Iyang gihalad ang Iyang talagsaong Pangamuyo alang sa Uban ngadto sa Iyang Amahan. Nag-ampo Siya:
“Nangamuyo ako dili lamang alang niini [buot ipasabut, sa Iyang mga Apostoles], kondili, alang usab sa mga mosalig kanako pinaagi sa ilang pulong;
“Aron silang tanan mag-usa; maingon nga ikaw, Amahan, ania kanako, ug ako ania kanimo, aron sila usab maania kanato: aron ang kalibutan motuo nga ikaw mao ang nagpadala kanako.
“Ug gihatagan ko sila sa katungdanan nga imong gihatag kanako; aron sila mausa, maingon nga kita usa.”13
Ang Amahan ug ang Anak magkabulag ug managlahing binuhat, apan Sila hingpit nga naghiusa ug usa sa gahum ug katuyoan. Ang ilang paghiusa wala itagana alang Kanila lamang; hinoon, Ilang gitinguha ang samang paghiusa alang sa tanan kinsa, uban sa debosyon, misunod ug mituman sa Ilang mga sugo.
Sa unsang paagi ang matinguhaong tigpangita sa Dios makaila sa Amahan ug sa Anak? Misaad ang atong Manluluwas, “Apan ang Manlalaban, ang Espiritu Santo, … siya ang magatudlo kaninyo sa tanang butang.”14
Sa Basahon ni Mormon, si Nephi, dihang naghisgot sa doktrina ni Kristo, mipahayag nga ang Espiritu Santo “mosaksi sa Amahan ug sa Anak.”15
Tinuod nga ang gahum o impluwensya sa Espiritu Santo usahay mabatyagan, sumala sa kabubut-on sa Ginoo, pinaagi ni bisan kinsa sa walay pagtagad unsa ang iyang relihiyon. Apan ang kinatibuk-ang sukod, o gasa, sa Espiritu Santo moabut lamang kon ang tawo, uban sa “masulub-ong kasingkasing ug mahinulsulong espiritu,”16 makadawat sa mga ordinansa sa bunyag ug gasa sa Espiritu Santo17 pinaagi sa pagpandong sa mga kamot. Kini ug uban pang sagrado nga mga ordinansa mapahigayon lamang ubos sa pagdumala ug gahum sa priesthood sa Dios. Niining bahina, kita gitudloan:
“Ug kining labaw nga pagkapari nangalagad sa ebanghelyo ug naghupot sa yawe sa mga misteryo sa gingharian, gani ang yawe sa kahibalo sa Dios.
“Busa, diha sa mga ordinansa niana, ang gahum sa pagka-diosnon gipakita.”18
Uban niini nga panabut, ang doktrina sa Amahan ug sa Anak mao ang doktrina sa mahangturong pamilya. Ang tanang tawo buhi na kaniadto pa isip mga espiritu nga may langitnong mga ginikanan,19 uban ni Kristo nga mao ang Unang Natawo sa Amahan niining langitnong pamilya.20
Mao usab kanatong tanan. Mga anak kitang tanan sa atong Langitnong Amahan.
Si Presidente Ezra Taft Benson sa mapanagnaong panglantaw miingon, “Wala kitay mas labawng kahadlukan kon motabok na kita sa tabil kay sa kahibalo kon nakaila ba gayud kita sa atong Amahan [sa Langit] ug kon pamilyar ba gayud nato ang Iyang panagway.”21
Akong nakat-unan nga lisud ipahayag sa pinulongan sa tawo ang mga butang nga gipahayag pinaagi sa Espiritu Santo ug sa gahum sa Dios. Pinaagi niini nga pagbati ako mohatag sa sagrado nakong pagsaksi ug pagpamatuod sa katinuod, sa kaduol, ug pagkamaayo sa atong Langitnong Amahan ug sa Iyang balaang Anak, si Jesukristo. Sa pangalan ni Jesukristo, amen.
Mostrar las referencias
-
1. Tan-awa sa Kenneth Scott Latourette, A History of Christianity, Volume 1: Beginnings to 1500, rev. ed. (1975) ug sa A History of Christianity, Volume 2: Reformation to the Present, rev. ed. (1975); tan-awa usab sa Diarmaid MacCulloch, The Reformation (2003).
-
2. Juan 17:3.
-
3. Tan-awa sa Lectures on Faith (1985), 38–44.
-
-
5. Mga Buhat 7:56.
-
6. Pinadayag 4:8.
-
7. Pinadayag 5:9.
-
8. 3 Nephi 11:7.
-
9. Mateo 7:21; empasis gidugang.
-
10. Juan 5:19; empasis gidugang.
-
11. Lucas 23:46; empasis gidugang.
-
12. 1 Mga Taga-Corinto 15:24. Alang sa dugang panabut kabahin sa Manluluwas ug sa Iyang misyon, tan-awa sa “Ang Buhi nga Kristo: Ang Pagpamatuod sa mga Apostoles,” Liahona, Abr. 2000, 2–3.
-
13. Juan 17:20–22; empasis gidugang.
-
14. Juan 14:26.
-
15. 2 Nephi 31:18.
-
16. 3 Nephi 9:20; Moroni 6:2.
-
17. Tan-awa sa Juan 3:5; 3 Nephi 11:31–38.
-
-
19. Tan-awa sa “Ang Pamilya: Usa ka Pamahayag ngadto sa Kalibutan,” Liahona, Nob. 2010, 129.
-
20. Tan-awa sa Mga Taga-Colossas 1:15; Doktrina ug mga Pakigsaad 93:21.
-
21. Ezra Taft Benson, “Jesus Christ—Gifts and Expectations,” sa Speeches of the Year, 1974 (1975), 313; tan-awa usab sa “Jesus Christ—Gifts and Expectations,” Tambuli, Mayo 1977, 24.


c: text/html

text:
GIPIRMAHAN ni Davao City Mayor Rodrigo R. Duterte ang executive order nga nagmugna sa City Transport and Traffic Management Board (CTTMB) ug Interim City Transport and Traffic Management Office (CTTMO), nga maoy modumala sa sitwasiyon sa transportasyon ug trapiko sa siyudad sa Davao.
Ang Executive Order No. 30, gipirmahan ni Duterte niadtong Hunyo 30, nagkanayon nga ang Ordinance No. 0334-12 o "An ordinance for the comprehensive transport and traffic code of Davao City" naghatag og higayon nga makamugna og CTTMB kon diin ang iyang nag-unang gimbuhaton mao ang paghatag og tambag ug policy directions ngadto sa CTTMO.
"With the growing population, increasing number of vehicles and the fast development currently experienced by the City of Davao, the need to create the CTTMO cannot be understand in order to have a specific office or department which will comprehensively manage the transport and traffic situation all over the city," sumala sa EO.
Matud sab ni Duterte nga ang Interim CTTMO responsable sa pag-"maintain and transfer the operation performed by offices with functions relating to transportation and traffic" tungod kay duna pay aprobahan nga plantilla positions ug budget alang sa operating expenses sa CTTMO.
Ang CTTMB langkuban sa city mayor isip tsirman ug ang department of the Interim CTTMO isip vice chair.
Ang pangulo sa Traffic Management Center (TMC) mao sab ang hepe sa Interim CTTMO.
Ang CTTMB, sa pikas bahin, gitahasan sa pagmugan og polisiya, review, magrekomenda ug mag-aproba sa transport and traffic management plans ug mga programa.
Ang CTTMB ug ang Interim CTTMO ubos sa superbisyon sa buhatan sa mayor. (ANC)

robotstxt: allowed

filter: keep


text:
Category Archives: REGIONAL NEWS
MGA VENDORS NAG-STRIKE, MERKADO SA JORDAN GUIMARAS, NANGIN KASUBONG SANG GHOST TOWN.
GUIMARAS- daw kasubong lang nga nangin ghost market ang merkado sa alibhon ukon sa san miguel, jordan, guimaras matapos magstrike ang mga nagabaligya bilang protesta sa pagpasaka sang ila renta. suno sa pila ka mga vendors, daw kasubong lang nga ginlipot sila sang sannguniang bayan matapos nga nagpatuman tuod sang public hearing apang wala mapaathag sa ila ang pagsaka sang balayran. nahibaluan, halos 500%
MGA VENDORS SA JORDAN FOOD TERMINAL MARKET, MAGAHIWAT SANG STRIKE.
GUIMARAS- magahiwat sang strike ang pila ka manugbaligya ukon vendors sang jordan food terminal market sa jordan, guimaras bangud sa pagpatuman sang bag-o nga revenue code sang nasambit nga banwa.// suno kay mr. stephen suarez, isa sa mga manugbaligya sang karne sa nasambit nga merkado nga subong nga adlaw, maga-untat sila sa pagbaligya sang isda kag karne sa nasambit nga merkado bangud tuman ka daku s
SUSPEK SA PAGPATAY SA BLOCKTIMER NGA SI LITO JIMENA, NADAKPAN NA SANG CIDG.
NEGROS OCCIDENTAL- nadakpan na sang mga kapulisan ang isa mga ginapusuni suspetsado sa pagpatay sa anay media man sang agosto 22 sang nagligad nga tuig sa negros occidental. arestado pinaagi sa manhunt operation nga ginpatigayon sang mga katapo sang criminal investigation and detection group (cidg) kag sang community investigative support (cis) agents sa isabela, n. occidental ang suspect sa pagpatay sa ana
PROBINSYA SANG ANTIQUE, GINDEKLARAR NGA IPAIDALUM SA STATE OF IMMINENT DANGER.
SA ANTIQUE- gindeklarar na nga ipaidalom sa state of imminent danger ang probinsya sang antique bangud sa kahalitan nga natuga sang habagat dala ni bagyo gener. ginpahayag ni provincial board member edgar denosta nga ila gindeklarar ang probinsya agud nga magamit ni antique governor exquiel javier ang provincial calamity fund para sa mga apektado nga pamilya. ang deklarasyon ginhimo sang miyerkules sang a
APAT KA TAWO, NASAPWAN NGA PATAY SA SULOD SANG ISA KA BALAY SA DUMALAG, CAPIZ.
SA CAPIZ- apat ka persona ang nasapwan nga patay sa sulod sang balay sa poblacion, dumalag capiz pasado alas 3 kahapon sang hapon.// yara na sa advance state of decomposition sang masapwan ang bangkay ni ramona gapate, 70 anyos, isa ka laon kag tag-iya sang balay; ang iya kabulig nga si alyas inday kag duha sini ka kabataan nga lima kag tatlo ka tuig ang edad.// nangin palaligban karon sa mga kapulisan a
HINABLOS NGA NAGTUYO MAGHIMULOS SA IYA TIYA, GINPASAKAAN NA KASO.
SA GUIMARAS- napasakaan na sang kaso ang isa ka hinablos nga nagtuyo maglugos sa tiya sini sa banwa sang buenavista, guimaras. kaso nga frutrated homicide kag acts of lasciviousness ang ginpasaka batok kay jeferson alayon, 22 anyos sang brgy san roque, buenavista sang tiya sini nga si sherylen, 29 anyos sang amo man nga lugar matapos ginsulod sini sa kuarto kag gintuyo nga luguson sang tinalikdan nga adlaw.


text:
General Santos
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Dakbayan sa General Santos usa ka ika-usa nga klase nga dakbayan sa lalawigan sa Habagatang Cotabato sa SOCCSKSARGEN nga rehiyon sa Mindanao sa Pilipinas. Ang General Santos primera klaseng dakbayan adunay kinatibok-an gidak-on nga 492.86 kilometros quadrado ug nahimutang unang distrito.
Sumala sa census ni acting 2010, dunay 538,086 katawo. Ang gitudlo nga kodigo postal mao ang 9500.
Ginatawag sad kining "Tuna Capital of the Philippines" bunsod kang malipayon na industriya ug tuna sa siyudad.
Mga Barangay[usba | edit source]
Ang General Santos nabahin ngadto sa 21 ka barangay.


text: 1Busa, mga igsoon, ginapangamuyo ko kaninyo pinaagi sa mga kalooy sa Dios, nga ihalad ninyo ang inyong mga lawas ingon nga halad nga buhi, balaan ug nahamut-an sa Dios, nga mao ang inyong katarunganon nga pagsimba. 2Ug dili kamo magpahiuyon niining panahona sa kalibutan; kondili pag-usab kamo pinaagi sa pagbag-o sa inyong salabutan, aron inyong hisayran kong unsa ang maayo, ug makapahimuot ug hingpit nga kabubut-on sa Dios. 3Kay pinaagi sa gracia nga gihatag kanako, nagaingon ako sa tagsatagsa nga anaa kaninyo, nga dili siya magbaton ug mga hunahuna sa iyang kaugalingon nga labaw pa kay sa kinahanglan niyang pagabatonan; kondili mga hunahuna nga binuotan, ingon sa sukdanan sa pagtoo nga gibahinbahin sa Dios sa tagsatagsa. 4Kay maingon nga kita sa usa ka lawas adunay mga bahin, ug ang tanang mga bahin sa lawas nagabaton sa dili samang mga buluhaton: 5Mao usab kita, nga bisan daghan, usa lamang kita ka lawas kang Cristo, ug ang tagsatagsa mga bahin ang uban sa uban. 6Busa, sa gibatonan ta ang mga nagakalainlain nga mga hiyas, sumala sa gracia nga gihatag kanato, kong, sa pagpanagna, pagagamiton ta ingon sa sukdanan sa pagtoo; 7Kong sa pagkamag-aalagad, ihalad ta ang atong kaugalingon sa pag-alagad; ug siya nga nagatudlo, sa iyang pagpanudlo; 8Kun sa pagpanambag, kanunayon niya ang iyang pagpanambag; ang nagahatag, maghatag siya sa kinasingkasing gayud; ang nagapakita ug kalooy, magbuhat uban ang kalipay. 9Himoa nga ang gugma magawalay-pagkasalingkapaw. Dumtan ninyo ang dautan; magtapot kamo sa maayo. 10Sa paghigugmaay nga minagsoon, magmasig-kamaloloton kamo sa usa ug usa; sa dungog, magpinalabihay kamo sa usa ug usa. 11Sa bulohaton dili kamo magtapol: mainiton sa espiritu; nga mag-alagad sa Ginoo. 12Malipayon sa paglaum; mainiton sa kagul-anan; nga magpadayon sa pag-ampo; 13Nga manag-amut sa mga kinahanglan sa mga balaan; magmaabiabihon. 14Panalanginan ninyo ang mga nagalutos kaninyo; panalanginan ninyo ug dili ninyo pagtunglohon. 15Managkalipay kamo uban sa mga nagakalipay; managpanghilak kamo uban sa mga nanaghilak. 16Managbaton kamo sa managsama nga hunahuna sa usa ug usa kaninyo; dili kamo maghandum sa hatag-as nga mga butang; kondili makig-angay kamo sa mga butang nga ubos ug kahimtang; dili kamo magpaka-makinaadmanon sa inyong kaugalingon. 17Dili kamo magbayad ug dautan sa dautan kang bisan kinsa; managtinguha kamo sa maayo sa atubangan sa tanang mga tawo. 18Kong arang kini ninyo mahimo sumala sa anaa kaninyo, magpakigdait kamo sa tanang mga tawo. 19Dili kamo magpanimalus, mga hinigugma; kondili hatagi ninyo ug lugar ang kaligutgut sa Dios; kay nahisulat na: Ako ang pagpanimalus; ako ang magabayad, nagaingon ang Ginoo. 20Apan kong gigutom ang imong kaaway, pakan-a siya; kong giuhaw, hatagi ug ilimnon; kay sa pagbuhat mo niini, magapundok ikaw ug mga baga sa ibabaw sa iyang ulo. 21Dili ka magpadaug sa kadautan; kondili dag-a ang dautan pinaagi sa maayo.


text:
DAVAO. Usa ka 9-ka buwan nga buntis, Joy Quilayan, gialam-alaman sa iyang pamilya dihang nagminatay paghilak kilid sa iyang bana nga si Roger, habal-habal driver ug ice cream vendor, kinsa gipatay dayon gikarnap iyang motorsiklo didto sa Barangay Catalunan Grande, Davao. (King Rodriguez)
USA ka ice cream vendor ang gipusil-patay human gi-karnap ang iyang gimaneho nga motorsiklo alas 6:30 sa buntag kagahapon, Martes.
Ang insidente nahitabo didto sa San Rafael Street, Skyline, Barangay Catalunan Grande.
Ang biktima mao si Rodger Quilayan, hamtong, habal-habal driver nagpuyo sa Sitio Soriano sa maong barangay.
Subay sa inisyal nga imbestigasyon sa Talomo Police Station, nagmaneho ang biktima sa iyang motorsiklo, mihunong kadali sa dapit.
Suma sa mga nakasaksi sa panghitabo nga dunay motor nga may angkas nga duha ka tawo nga mitapad sa biktima dayon kalit gipusil tumong sa ulo nga miresulta sa iyang kamatayon.
Dihang nahagba ang biktima, daling gisakyan ang motor niini dayon misibat ang mga karnaper.
Daling miabot sa crime scene ang asawa sa biktima kinsa giingon nga wala atraso ug bisyo ang iyang bana.
Gituohan sa kapulisan nga karnap ang motibo sa mga mamumuno.
Gisubay na sa kapulisan footage sa closed-circuit television camera nga gimuntar sa dapit aron maila ang mga mamumuno.


text:
CEBU, Philippines - Human sa pipila ka tuig nga sinukliay og mga init nga pulong batok sa usa’g-usa, nag-uliay sa maayong kabubut-on sila si Kongresista Eduardo Gullas ug Kong. Tomas Osmeña.
Si Gullas mibutyag niini atol sa pagbukas kagahapon sa hapon sa Gullas Cup 2012 sa dakbayan sa Naga, kini gikompirmar ni Osmeña sa interbyu sa telepono sa The Freeman (igsuong pamantalaan sa Banat News).
Matud ni Osmeña miingon nga wala’y personalay nga nalambigit sa mga nanglabay’ng hitabo. Si Gullas nagkanayon nga niadto pang tuig 2010 sila nagkauliay sa buot dihang na- kongresista si Osmeña.
Sumala pa ni Gullas nga kagahapon lang niya gibutyag ang maong pag-uliay nila ni Osmeña human ihatag ni Osmeña ang P400 milyones niining pundo nga alang unta sa iyang distrito aron kini magamit sa proyekto pagpalapad sa karsada diha sa Naga ngadto sa dakbayan sa Carcar nga ubos sa unang distrito sa probinsiya.
“He needed the money. The first district supported Jun Jun Davide in 2010. That’s my way of saying “thank you” to them,” ni Osmeña pa.Matud usab sa kanhi mayor sa dakbayan sa Sugbo nga bisan og ang partido ni Gullas misuporta kang Gobernador Gwendolyn Garcia apan ang mga tawo na maoy nagbuot nga si Davide III maoy mag-una.
Sumala pa ni Osmeña diha siya sa ulahing budget hearings diin iyang nadunggan si Gullas nga naghisgot kabahin sa proyekto niining pagpalapad sa karsada sa Naga ug Carcar ug nga kuwang ang pundo alang sa maong proyekto.
Ang maong proyekto nagkinahanglan kini og P1.025 bilyones apan P250 milyones ray pundo gikan sa congressional fund ni Gullas, diha dayon mitanyag si Osmeña sa iyang ikatabang. “After I recovered from my surprise, I accepted his generous donation and shook his hands,” ni Gullas pa.
Ang duha dihang pareho pang mayor niadtong tuig 2004 sa Talisay ug Cebu Cities nagkabangi tungod sa luna diha sa South Road Property. (EIM) (BANATNEWS)


text:
Świętopełk II sa Pomerania
Si Świętopełk II sa Pomerania (nailhan usab isip Swantipolk II ang Bantogan kun Świętopełk II Wielki) usa ka prinsipe ug duke sa Sidlakang Pomerania sa mga tuig 1215-1266. Anak siya ni Mestwin I.
Sa wala pa siya mahimong duke sa tuig 1227, siya ang prinsipe sa distrito sa Gdańsk. Sa tuig 1266 iyang gihiusa ang tanang distrito ug nahimo siyang nag-inusarang naghari sa Sidlakang Pomerania.
Sa tuig 1217/1218 giminyoan niya si Eufrozyna, anak ni Odon, duke sa Dakong Poland. Sa wala pa ang tuig 1252 naminyo siya kang Ermenegarda sa Mecklenburg.
Ang iyang mga anak mao kining mosunod:
- Mestwin II, duke sa Świecie ug dayon Gdańsk
- Warcisław II, duke of Gdańsk
- Eufemia, naminyo kang Jaromir II, duke sa Rugia
- Zwinisława, naminyo kang Dobiesław, anak ni Sad, lord sa Tega and Otorów duol sa Wyszogród
- usa ka John
- wa mailhing anak babaye, naminyo ngadto kang konde Kevenberg.


text: 1Ikatlo na ini nga pagkadto ko sa pagduaw sa inyo. Ang kasulatan nagasiling, “Ang bisan ano nga sumbong dapat pamatud-an sang duha ukon tatlo ka mga saksi.” 2Luyag ko isiling sa inyo nga nakasala sang una, kag sa tanan, nga ang ginsiling ko sang una sang akon ikaduha nga pagduaw sa inyo, ginasiling ko liwat, karon nga malayo ako sa inyo: sa akon pagkadto dira liwat wala gid sing may makalikaw sa silot. 3Hatagan ko kamo sang tanan nga pagpamatuod nga luyag ninyo, nga si Cristo nagahambal paagi sa akon. Kon si Cristo maghambal sa inyo indi sia maluya, kundi nagapakita sia sang iya gahom sa inyo. 4Kay bisan nga sa kaluyahon ginlansang sia sa krus, sa gahom sang Dios nagakabuhi sia. Sa amon paghiusa sa iya kami man mga maluya, pero sa amon kaangtanan sa inyo, magakabuhi kami upod sa iya sa gahom sang Dios. 5Usisaa ang inyo kaugalingon, agod mahibal-an ninyo kon bala nagakabuhi kamo sa pagtuo. Matuod gid nga kamo nakahibalo nga si Cristo yara sa inyo, luas kon indi kamo matuod nga mga tumoluo. 6Karon nagalaom ako nga kamo nakahibalo nga kami matuod nga mga tumoluo. 7Nagapangamuyo kami sa Dios nga indi kamo maghimo sing malaut—indi sa pagpakita nga madinalag-on kami, kundi nga maghimo kamo sing husto, bisan nga kami kasubong sang di-matuod nga mga tumoluo. 8Kay indi kami makahimo sing bisan ano nga batok sa kamatuoran, kundi suno lamang sa kamatuoran. 9Nagakalipay kami kon kami maluya pero kamo mabakod. Amo gani ina nga nagapangamuyo man kami nga manginhimpit kamo. 10Kag amo ina nga nagasulat ako sini sang malayo ako sa inyo, agod nga kon mag-abot ako dira indi kinahanglan nga magmapintas ako sa akon paggamit sang awtoridad nga ginhatag sa akon sang Ginoo. Ini nga awtoridad para sa pagpalig-on kag indi sa pagguba sa inyo. 11Sa katapusan, mga kautoran, paalam na! Magtinguha kamo nga manginhimpit. Magpamati kamo sa akon ginasiling. Maghilisugot kamo kag magkabuhi sa paghidait. Kag ang Dios sang paghigugma kag paghidait manginkaupod ninyo. 12Mag-abiabihay kamo sa paghalukay sang mag-ulotod. Ang tanan nga mga tumoluo nagapadala sang ila pag-abiabi sa inyo. 13Ang grasya ni Ginoong Jesu-Cristo, ang gugma sang Dios kag ang pagpakig-ambit sang Espiritu Santo manginyara sa inyo tanan.


text: 1Mga igsoon, ang tinguha sa akong kasingkasing, ug ang akong pag-ampo sa Dios tungod sa Israel, mao nga sila mangaluwas. 2Kay ako nagapamatuod kanila, nga sila adunay kakugi alang sa Dios, apan dili sumala sa kahibalo. 3Kay sanglit wala nila hisayri ang pagkamatarung sa Dios, ug ginapaninguha nila ang pagtukod sa ilang kaugalingon, wala sila magpasakup sa pagkamatarung sa Dios. 4Kay si Cristo mao ang katapusan sa Kasugoan ngadto sa pagkamatarung alang sa tagsatagsa nga mingtoo. 5Kay si Moises nagasulat mahatungod sa pagkamatarung nga tungod sa Kasugoan: Nga ang tawo nga nagabuhat niining mga butanga magakinabuhi tungod niini. 6Apan ang pagkamatarung nga tungod sa pagtoo, nagaingon niana: Dili ka mag-ingon sa imong kasingkasing: Kinsa ang makasaka sa langit? (nga mao, ang pagpakanaug kang Cristo). 7Kun, kinsa ang mokanaug ngadto sa kahiladman? (nga mao, ang pagpasaka kang Cristo gikan sa mga minatay). 8Apan, unsa ang ginaingon niini? Ang pulong anaa haduol kanimo, sa imong baba ug sa imong kasingkasing: nga mao, ang pulong sa pagtoo, nga among ginawali; 9Kay kong igasugid mo sa imong baba si Jesus ingon nga Ginoo, ug motoo ka sa imong kasingkasing nga ang Dios nagbanhaw kaniya gikan sa mga minatay, mamaluwas ikaw. 10Kay uban sa kasingkasing ang tawo mitoo ngadto sa pagkamatarung; ug uban sa baba may pagsugid nga ginabuhat ngadto sa kaluwasan. 11Kay ang Kasulatan nagaingon: Bisan kinsa nga mitoo kaniya, dili pagapakaulawan. 12Kay walay kalainan sa Judio ug sa Greciahanon; kay ang mao nga Ginoo, Ginoo sa tanan, nga dato alang sa tanan nga nagatawag kaniya. 13Kay bisan kinsa nga magatawag sa ngalan sa Ginoo, mamaluwas siya. 14Nan unsaon nila ang pagtawag kaniya nga wala nila pagtuhoi? ug unsaon nila ang pagtoo kaniya nga wala nila hidunggi? Ug unsaon nila ang pagpakadungog nga wala may magwawali? 15Ug unsaon sa pagwali nila, gawas kong sila ipadala? Ingon sa nahisulat na: Pagkatahum sa mga tiil niadtong mga nanagwali sa Maayong Balita sa pakigdait, ug nanagdala sa malipayong balita sa mga maayong butang. 16Apan silang tanan wala manimati sa Maayong Balita; kay si Isaias nagaingon: Ginoo, kinsa ang mitoo sa among gibalita? 17Sa ingon niini, ang pagtoo nagagikan sa pagpatalinghug; ug ang pagpatalinghug sa pulong ni Cristo. 18Apan nagaingon ako: Wala ba sila makadungog? Matuod gayud: Ang lanog nila miabut sa tibook nga yuta, ug ang ilang mga pulong hangtud sa mga kinatumyan sa kalibutan. 19Apan ako nagaingon: Wala ba masayud ang Israel? Una sa tanan si Moises nagaingon: Pagahagiton ko kamo sa pangabugho uban niadtong dili nasud, uban sa usa ka nasud nga nawad-an sa pagsabut pagapaligutguton ko kamo. 20Apan si Isaias maisug ug miingon: Hingkaplagan ako sa mga wala maga-pangita kanako; hingkit-an ako sa mga wala managpangutana mahitungod kanako. 21Apan mahitungod sa Israel nagaingon siya: Sa tibook nga adlaw gituy-od ko ang akong mga kamot ngadto sa usa ka lungsod nga malalison ug mabinatukon.


text:
Kalawit, Zamboanga del Norte
Ang Kalawit ikaupat nga klaseng municipalidad nahimutang sa probensya sa Zamboanga del Norte, Pilipinas. Adunay kinatibok-an gidak-on nga 217.89 kilometros quadrado ug nahimutang saikatulo nga distrito.
Sumala sa census ni acting 2010, dunay 22,157 katawo. Ang gitudlo nga kodigo postal mao ang 7124.
Mga Barangay[usba | edit source]
Ang Kalawit nabahin ngadto sa napulo'g upat (14) ka barangay.
- Batayan
- Botong
- Concepcion
- Daniel Maing (Dominolog)
- Fatima (Lacsutan)
- Gatas
- Kalawit (Pob.)
- Marcelo
- New Calamba
- Palalian
- Paraiso
- Pianon
- San Jose
- Tugop*


text:
Bisan pa og magusbat sa Malakanyang ang kaligdong sa tanang saksi nga ipresentar sa oposisyon, magpabilin ang higanteng pagduda sa ka-lehitimo sa mandato ni Presidente Gloria Macapagal-Arroyo kon dili matubag ang labing lig-on nga ebidensiya batok sa administrasyon: Ang tulo ka oras nga audio recording nga naglakip sa labing menos 15 ka panag-istorya sa presidente ug ni kanhi Comelec Commissioner Virgilio Garcillano nga nagbisto sa pagmaniobra sa resulta sa eleksiyon sa niaging tuig ginamit ang Comelec, militar, kapolisan ug ang kinatibuk-ang makinarya sa gobyerno.
Kay bisan sa mga pagsuway pagpahiyos sa importansiya sa Garci tapes, (1) nga di krimen ang pakig-istorya sa presidente sa opisyal sa Comelec, (2) nga di magamit ang tapes isip ebidensiya kay ilegal nga nakuha, ug (3) nga gi-doktoran ang inosenteng mga istorya aron lang pagduot sa presidente, nipasulabi gyod ang abunda, katoohan ug imposibleng ma-maniobra nga detalyadong kasayuran nga nitakdo sa mga panghitabo sa mga adlaw nga nahimo ang panag-istorya niadtong Mayo ug Hunyo sa niaging tuig.
Maong di ikahibung nga naabtan ang administrasyong Arroyo og duha ka buwan human sa pag-ulbo sa eskandalo sa pagpresentar og eksperto nga nideklarar sa audio recording nga "inusab." Ug di baratuhon ang eksperto nga ilang gisandigan. Si Barry Dickey, ang tagduma sa Audio Evidence Lab sa Arlington, Texas, maoy usa sa nag-authenticate sa labing unang tape ni Osama bin Ladin.
Segun sa iyang website, www.audioevidencelab.com, si Dickey usa ka certified forensic expert, kansang trabaho naglakip sa audio-video authentication, digital enhancement/restoration, voice identification/elimination, analysis sa acoustic/visual media, ug transcription sa audio/video recordings.
Ginamit ang labing modernong DSP technology, analytical equipment ug microscopic resolution, ang labing inilang mga kaso ni Dickey nasibya sa CBS, Fox News, Forensic Files ug Science Frontiers sa The Learning Channel.
Pero ang exposé ni DENR Secretary Mike Defensor napandol dayon dihang si Kongresista Gilbert Remulla nga maoy nagduma sa imbestigasyon sa Garcia tapes ni Atty. Allan Paguia ug sa gitawag nga "mother of all tapes" ni kanhi NBI deputy director Samuel Ong, niingon nga wa mangayo si Defensor og kopya sa recordings nga gihuptan sa lima ka mga komitiba sa Kongreso. Nangutana si Remulla kon di ba pinalit gikan sa Quiapo ang kopya ni Defensor.
Bisan unsa kamaayong laki si Dickey, ma-kuwestiyonable gihapong iyang findings kon basura ang gilawog ni Defensor sa iyang laboratoryo. Ug kon gusto gyong administrasyon nga mabisto ang kamatuoran, nganong duha ra man ka tracks, nga nilungtad lag pipila ka segundos, ang ilang gipahiling ni Dickey?
Atubangan sa dinalidali nga pag-usab ni Press Secretary Ignacio Bunye sa recording nga una ni niyang gi-warawara niadtong Hunyo 6, kuwang pa bang duha ka buwan aron maniobrahon ang kinatibuk-ang recording pagsegurong makumbinser si Dickey nga gi-doktoran kini?


text:
Wikipedia:Proteksiyon sa panid
Ang proteksiyon sa panid maoy usa ka internal nga proseso sa pagdumala sa Wikipedya, diin dili mahimong usbon ang usa ka panid. Kini gibutang aron dili mabandalan o mahugawhugawan ang usa ka panid. Ang mga gumagamit nga may pribilehiyong sysop o burukrata lamang ang makatangtang sa proteksiyon sa panid. Kon tibuok ang proteksiyon, ang mga tigdumala lamang ang puyde mousab, apan kon semi-protected, ang mga rehistradong gumagamit puyde mousab sa panid.
Hangyo sa pagtangtang sa proteksiyon sa panid[usba | edit source]
Kon duna kay ihangyo nga panid nga sa tan-aw nimo tangtangon ang proteksiyon, palihug itala sa ubos:DEEZ NUTS IN YOUR MAMA MOUTH


text:
CEBU, Philippines - Magsinukdanay sa ilang abilidad ang mga maayong laki magduduwa sa F. Llamas Youth Association (FYA) basketball season sa tinuig nga Dark vs. Light All-Star Game karong gabii didto sa barangay Tisa gym, ning siyudad.
Gawas sa slam dunk contest ug 3-point shootout, ang uban pang side events naglakip sa 2-ball competition ug skills challenge.
Mobalik si Junrey Arreglo aron modepensa sa iyang titulo isip 3-point king. Hagiton siya nilang Arnel Trinidad, Lito Mirasol, Dexter Caballero, Calvert Malicay, Joel Boysillo, Burnong Endrina, Anderson Haincadto ug John Lloyd Legunas.
Ang mga contestants sa slam dunk contest naglakip nilang Dandan Enriquez, Jaime Atuel, Berto Codilla, Ryan Dacayana, EJohn Fernandez, McLean Alkuino, Kennon Lim ug Duke Teves.
Mopakita sa ilang abilidad sa 2-ball contest mao sila si Lito Sarsaba ug Vernic Antiporta sa MBD Law Office, Archie Rupal ug Raul Cueme sa Harold’s Hotel, Onyot Masongsong ug Adoy Pacana sa Simple Likes Barbecue Haus, Henry Sombilon ug Owen Barliso sa Marty Pimentel Customs Brokerage, Edot Fernandez ug Michael Palo sa GCM, Takli Abella ug Danny Cañete sa Team Benedict Wilson Guy ug Arnel Macachor sa Evoo Resto Bar, Norman dela Corta ug Tope Lavandero sa Tupas Bicycle Center ug silang Porky Pacana ug Andrew Pacubas sa Vanese Justine.
Mosalmot sa skills competition mao silang Isyot Regudo, Joebert Barro, Jakeson Dumaguit, Paul Cajucson, Tonyo Abella, Jimmy Tapdasan, Wesley Carzano, Michael Alguire ug Darly Pasarello.
(BANAT NEWS)


text:
Naawan, Misamis Oriental
Ang Naawan usa ka ikalima nga klase nga lungsod sa lalawigan sa Misamis Oriental sa Pilipinas. Adunay kinatibok-an gidak-on nga 88.50 kilometros quadrado ug nahimutang saikaupat nga distrito. Sumala sa census ni acting 2010, dunay 18,895 katawo. Ang gitudlo nga kodigo postal mao ang 9023.
Mga Barangay[usba | edit source]
Ang Naawan nabahin ngadto sa napulo (10) ka barangay.
- Don Pedro
- Linangkayan
- Lubilan
- Mapulog
- Maputi
- Mat-i
- Patag
- Poblacion
- Tagbalogo
- Tuboran


text:
Pabilin kamo sa dalan sa priesthood pinaagi sa pagpalambo sa inyong pagkakabig ug paglig-on sa inyong pamilya. Likayi ang mga trahedya pinaagi sa pagpatalinghug sa espirituhanong pahimatngon nga “Pagbantay” nga gibutang sa Dios ug sa mga propeta diha sa atong agianan.
Sa batan-on pa ko, ang among pamilya mag-drayb tangas sa Rocky Mountains sa Amerika aron mobisita sa mga apohan. Ang karsada magsugod sa patag nga may mga sagebrush, dayon mosaka, sa may tag-as nga mga pine tree, ug sa katapusan ngadto sa kakahoyan ug mga kasagbutan sa bukid, diin among makita ang lagyo nga mga dapit.
Apan kining matahum nga karsada dili hingpit nga luwas. Kasagaran sa highway gikabkab sa ngilit sa pang-pang nga bukid. Sa pagprotekta sa mga nagbiyahe, ang tighimo sa karsada mibutang og mga ali ug mga pahimatngon nga nag-ingon “Pagbantay: Mga Bato Mangatagak.” Nakabantay mi og igong rason alang niini nga mga pasidaan. May dagkong bato nga nagkatag sa kilid sa sapa ubos sa pang-pang. Panagsa makita namo ang mga nangagusbat nga sakyanan ubos sa canyon, usa ka subo nga timailhan sa mga drayber nga pakyas sa pagtuman sa pasidaan.
Panumpa ug Pakigsaad sa Priesthood
Mga kaigsoonan, matag usa kaninyo nakahimo, o sa dili madugay mohimo, sa panumpa ug pakigsaad sa Melchizedek Priesthood.1 Niana nga pakigsaad nalakip ang mahimayaong panaw nga nagsugod sa pagdawat sa mas ubos ug mas taas nga priesthood, nag-uswag pinaagi sa pagpalambo sa atong calling, ug kanunayng naningkamot nga maangkon ang dakong panalangin sa Dios, hangtud atong madawat ang “tanan nga iya [sa] Amahan.”2
Ang maalamong tigdesinyo niining dalan sa celestial nagbutang og mga pahimatngon alang sa atong panaw. Ang panumpa ug pakigsaad sa priesthood aduna niining gikinahanglan nato nga pasidaan: “Ug Ako karon mohatag nganha kaninyo og sugo sa pagbantay mahitungod sa inyong mga kaugalingon.”3
Nganong ang Ginoo misugo kanato sa pagbantay? Siya nasayud nga si Satanas tinuod nga nilalang4 nga nagtinguha sa pagguyod sa atong kalag ngadto sa bung-aw sa kaalaot.5 Ang Dios nasayud sab nga anaa sa mga tighupot sa priesthood ang “kinaiyanhon nga tawo”6 “kalagmitang malayo sa Dios.”7 Busa ang mga propeta nagdapit kanato sa “pagsalikway sa bating kinaiya”8 ug “pagsunod ni Kristo”9 pinaagi sa hugot nga pagtuo, paghinulsol, makaluwas nga mga ordinansa, ug pagpakabuhi sa ebanghelyo.
Paglikay sa Trahedya
Samtang nagpalambo sa priesthoood, si bisan kinsa maguyod paubos kon dili siya magbantay. Kamo ba natingala ug nasubo sa wala damhang pagkapukan sa usa ka maayo kaayo nga batan-ong lalaki, sa bag-ong nauli sa misyon, sa tinahud nga lider sa priesthood, o gimahal nga sakop sa pamilya?
Ang istorya ni David sa Daang Tugon usa ka ehemplo sa nausik nga gahum sa priesthood. Bisan iyang napilde si Goliath samtang batan-on pa ug nagpuyo og matarung sa daghang dekada,10 kining hari nga propeta madutlan gihapon sa espirituhanong paagi. Niadtong kritikal nga higayon sa dihang iyang nakita gikan sa iyang rooftop ang naligo nga gwapang si Bathsheba, walay tigbantay sa moral nga diha sa duol aron makasinggit, “Pagbantay, David, mailad ka!” Ang iyang kapakyas sa pagbantay mahitungod sa iyang kaugalingon11 ug pagsunod sa aghat sa Espiritu12 misangput sa pagkawala sa iyang mahangturong pamilya.13
Mga kaigsoonan, bisan si David nga lig-on nahilayo sa dalan sa kahimayaan, unsaon nato paglikay ang susamang kadangatan?
Ang halawom nga personal nga pagkakabig ug lig-ong relasyon sa pamilya mao ang duha ka ali [guardrails] nga makapaanaa nato kanunay sa langitnong dalan.
Nasayud niini, si Satanas nagbutang og mga babag nga makadaut sa atong pagkakabig ug pamilya diha sa atong dalan. Salamat, si Jesukristo ug ang Iyang mga propeta nagbutang og mga pahimatngon sa “Pagbantay” diha sa dalan. Sila kanunayng nagpasidaan kanato sa garbo nga makadaut sa pagkakabig14 ug sa mga sala nga makapatibulaag sa pamilya sama sa kasuko, kadawo, ug kahigal.
Kaniadto, si Moises mitambag, “Magabantay ka aron dili mahikalimot sa Ginoo.”15 Sa atong pas-pas ug puno sa kalingawan nga kalibutan, ang katawhan dali nga “makalimot sa Ginoo, … dali nga makabuhat og dautan, ug malingla pinaagi sa usa nga dautan.”16
Pagpalambo sa Pagkakabig ug Pagpalig-on sa Pamilya
Aron magpabiling luwas diha sa dalan sa priesthood bisan pa sa mga tintasyon, hinumduman nato ang unom ka sukaranang baruganan aron mapalambo ang pagkakabig ug malig-on ang pamilya.
Una, ang pag-ampo sa kanunay makatabang nga maangkon ang langitnong panabang aron “makabuntog ni Satanas.”17 Si Jesus mipasidaan sa mga tighupot sa priesthood nga “magbantay, kay si Satanas nagtinguha sa pag-ayag [kaninyo],” Iyang gipatuman ang pag-ampo isip paagi batok sa tintasyon.18 Si Presidente Thomas S. Monson mitudlo: “Kon bisan kinsa kanato nahinay sa pagpatalinghug ngadto sa tambag nga mag-ampo kanunay, walay mas maayo nga panahon sa pagsugod kay sa karon. … Ang usa ka tawo dili gayud magbarug nga mas taas pa kon siya magluhod.”19
Ikaduha, ang pagtuon sa karaan ug karon nga kasulatan makakonekta nato sa Dios. Ang Ginoo mipasidaan sa mga miyembro sa Simbahan nga “magbantay giunsa nila pagdawat [ang mga propeta] basin pa unya og sila motan-aw nga usa ka butang nga walay bili, ug dad-on ubos sa panghimaraut tungod niana, ug masayop ug makasala.”20 Aron makalikay niining grabeng panghimaraut, kita magkugi sa pagbasa sa kasulatan ingon man ang mga magasin ug website sa Simbahan aron “matambagan sa personal nga paagi sa piniling propeta [sa Ginoo].”21
Ikatulo, ang takus nga pag-apil sa mga ordinansa makaandam nato sa pagdawat “sa Espiritu Santo alang sa [atong] paggiya.”22 Sa dihang ang Manluluwas mipasidaan, “Pagbantay kay tingali unya og kamo malimbungan,” Siya misaad nga dili ta malimbungan kon kita “mangita … sa labing maayo nga mga gasa” sa Espiritu.23 Ang takus nga pag-ambit sa sakrament matag semana makapahimo sa mga miyembro nga “kanunay makabaton sa iyang Espiritu uban kanila.”24 Sa pagsimba diha sa templo kita “modawat sa usa ka kahingpitan sa Espiritu Santo.”25
Ikaupat, ang pagpakita og tinuorayng gugma mao ang importante sa personal nga pagkakabig ug relasyon sa pamilya. Si Haring Benjamin mimando, “Pag-amping tingali pa unya og adunay moabut nga mga panagbingkil taliwala kaninyo.”26 Ayaw kalimot nga si Satanas ang “amahan sa panagbingkil”27 ug nagtinguha nga ang pamilya “manag-away ug managbingkil.”28 Kaigsoonan, kon kita mag-abusar sa emosyonal, sa pulong, o sa pisikal nga paagi ngadto sa sakop sa pamilya, o manglupig ni bisan kinsa, mawala kanato ang gahum sa priesthood.29 Kontrolaha ang kasuko. Ang mga sakop sa pamilya kinahanglang makadungog og mga panalangin sa atong ba-ba, dili mga tunglo. Kita ang moimpluwensya sa uban pinaagi sa pagdani, pagkamainantuson, kalumo, kaaghup, tiunay nga paghigugma, kamabination, ug gugmang putli.30
Ikalima, ang pagsunod sa balaod sa ikapulo mahinungdanong elemento sa hugot nga pagtuo ug panaghiusa sa pamilya. Kay si Satanas mogamit sa kahakog ug tinguha sa kabtangan aron malayo ang pamilya sa dalan sa celestial, si Jesus mitambag, “Likayi ang tanang dagway sa kadalo.”31 Ang kadalo malikayan kon kita moplano sa atong kita, mobayad og matinuorong ikapulo ug sobra nga halad sa puasa, mobadyet sa galastuhon, molikay sa utang, motigum, ug mapaningkamuton sa kaugalingon. Ang saad sa Dios kanato mao, “Unaha ninyo pagpangita ang gingharian, ug ang pagkamatarung sa Dios, ug unya kining tanang mga butanga igadugang ra kaninyo.”32
Ikaunom, ang hingpit nga pagsunod sa balaod sa kaputli makapahimo nato nga masaligong mobarug sa “atubangan sa Dios” uban sa Espiritu Santo nga atong “kauban sa kanunay.”33 Si Satanas moatake sa hiyas ug kaminyoon gamit ang sobra nga kahigal. Dihang ang Ginoo mipasidaan sa mga mananapaw nga “magbantay ug maghinulsol sa labing madali,” ang Iyang gipasabut lapas pa sa pisikal nga buhat sa pagpanapaw lakip ang bastos nga panghunahuna nga nag-una niini.34 Ang modernong mga propeta ug apostoles karon kanunay ug klarong namulong kabahin sa hampak [plague] sa pornograpiya. Si Presidente Gordon B. Hinckley mitudlo: Ang [pornograpiya] susama sa mapintas nga unos, nagalaglag sa tagsa-tagsa ug mga pamilya, miguba sa hingpit sa unsay maayo ug maanindot. … Ang panahon miabut na ni bisan kinsa kanato ang apil niini sa pagbira sa atong kaugalingon gikan sa kalapukan.”35 Kon kamo gitintal sa pagsupak sa balaod sa kaputli sa bisan unsa nga matang, sunda ang ehemplo ni Jose sa Ehipto kinsa “mikalagiw, ug migula sa gawas.”36
Kining unom ka sukaranang baruganan makatabang sa mga tighupot sa priesthood nga magpadayon sa dalan paingon sa langit nga luwas diha sa espirituhanong mga ali sa personal nga pagkakabig ug relasyon sa pamilya. Mga kabatan-onan, ang pagsunod niining mga baruganan makaandam kaninyo alang sa mga pakigsaad sa templo, sa full-time nga misyon, ug sa mahangturong kaminyoon. Mga bana ug amahan, ang pagpakabuhi subay sa mga baruganan makapasarang ninyo nga modumala sa pagkamatarung sa panimalay, moserbisyo isip espiritwal nga lider sa panimalay, uban sa inyong asawa isip kapikas.37
Magpabilin sa Dalan sa Priesthood
Balik sa akong kasinatian isip batan-ong lalaki, nakahinumdom ko nga nagsakay agi sa Rocky Mountains. Human makaagi og pahimatngon nga “Pagbantay: Mga Bato Mangatagak” nakabantay akong papa og gagmayng mga bato nga anaa sa dalan sa among atubangan. Dali niyang gipahunong ang sakyanan, natagak ang bato nga sama ka dako sa bola sa baketball sa among duol. Gipaabut ni papa nga mahunong ang pagdahili sa mga bato sa dili pa mi mopadayon. Ang makanunayong atensyon ug diha dayon nga pagtuman sa akong amahan misiguro nga ang among pamilya luwas nga makaabut sa padulngan.
Mga igsoon, si Satanas nagtinguha “sa paglaglag sa kalag sa mga tawo.”38 Kon ang inyong kalag nagkaluya sa espirituhanong paagi, hunong sa dili pa mo mahulog, ug balik sa dalan.39 Kon inyong gibati nga ang inyong kalag nawad-an sa pagkaespirituhanon kay wala mo motuman sa mga pahimatngon nga “Pagbantay” ug nakasala, ako mopamatuod nga pinaagi sa kinasingkasing nga paghinulsol ug gahum sa pag-ula ni Jesukristo, kamo mabayaw ug makabalik sa dalan sa Dios padulong sa langit.40
Si Jesus mitudlo, “Likayi ninyo … ang pagpakaaron-ingon.”41 Kon dili kamo takus sa priesthood, palihug pakigsulti sa inyong bishop, kinsa makatabang ninyo sa paghinulsol. Pagmaisugon nga bisan tuod ang Ginoo misugo, “Pagbantay … , ug ayaw na pagpakasala,”42 Siya usab misaad: “Ako, ang Ginoo, mopasaylo kaninyo. … Padayon sa inyong mga kinabuhi ug ayaw na pagpakasala.”43
Modapit ko sa tanan nga magpabilin sa dalan sa priesthood pinaagi sa pagpalambo sa pagkakabig ug paglig-on sa inyong pamilya. Mga pag-ampo, kasulatan, ug ordinansa makapalambo sa pagkakabig. Gugma, ikapulo, ug kaputli makapalig-on sa pamilya. Mga pag-ampo, kasulatan, ug mga ordinansa makapalambo sa pagkakabig. Gugma, ikapulo, ug ang kaputli molig-on sa pamilya. Likayi ang trahedya pinaagi sa pagsunod sa espirituhanong mga pahimatngon nga “Pagbantay” nga gibutang sa Dios ug sa mga propeta. Paningkamot sa pagsunod sa hingpit nga ehemplo ni Jesukristo, kinsa “nag-antus sa mga pagtintal ug wala manumbaling kanila.”44
Ako mosaad nga kon ang mga lalaki motuman sa pakigsaad sa priesthood sa “pagbantay mahitungod sa inyong mga kaugalingon,”45 kita ug ang atong pamilya luwas nga makaabut sa celestial nga gingharian. Ako mopamatuod sa sagradong pangalan ni Jesukristo, amen.
Mostrar las referencias
-
1. Tan-awa sa Doktrina ug mga Pakigsaad 84:33–44.
-
-
-
4. Tan-awa sa Joseph Smith—Kasaysayan 1:16; tan-awa usab sa Moises 1:12–22.
-
5. Tan-awa sa Helaman 5:12; tan-awa usab sa 2 Nephi 1:13; Helaman 7:16.
-
6. Mosiah 3:19; tan-awa usab sa 1 Mga Taga-Corinto 2:14.
-
7. “Come, Thou Fount of Every Blessing,” Hymns (1948), nu. 70.
-
8. Tan-awa sa Mga Taga-Colosas 3:8–10; tan-awa usab sa Mga Taga-Efeso 4:22–24.
-
9. Mga Taga-Galatia 3:27; tan-awa usab sa Mga Taga-Roma 13:14.
-
10. Tan-awa sa 1 Samuel 13:14; 17:45–47 .
-
11. Tan-awa sa 2 Samuel 11:1–17.
-
12. “Dili kamo makahimo og dagkong sayop nga wala mapasidan-i daan pinaagi sa mga aghat sa Espritu” (Boyd K. Packer, “Tambag ngadto sa mga Kabatan-onan,” Liahona, Nob. 2011, 18).
-
13. Tan-awa saDoktrina ug mga Pakigsaad 132:39; tan-awa usab sa Ang Giya Ngadto sa Kasulatan, “David.”
-
14. Tan-awa sa Doktrina ug mga Pakigsaad 23:1; 25:14; 38:39; tan-awa usab sa Ezra Taft Benson, “Beware of Pride,” Ensign, Mayo 1989, 4–7.
-
15. Deuteronomio 6:12; tan-awa usab sa Deuteronomio 8:11–19.
-
16. Alma 46:8.
-
-
18. Tan-awa sa Doktrina ug mga Pakigsaad 52:12–15; tan-awa usab sa Lucas 22:31–32; Alma 37:15–17; 3 Nephi 18:18–19.
-
19. Thomas S. Thomas S. Monson, “Duol ngadto Kaniya diha sa Pag-ampo ug Hugot nga Pagtuo,” Liahona, Mar. 2009, 4.
-
20. Doktrina ug mga Pakigsaad 90:5; tan-awa usab sa Doktrina ug mga Pakigsaad 41:1, 12.
-
21. Gordon B. Hinckley, “Faith: The Essence of True Religion,” Ensign, Nob. 1981, 5.
-
-
23. Doktrina ug mga Pakigsaad 46:8; tan-awa usab sa Mga Taga-Efeso 4:14; Doktrina ug mga Pakigsaad 52:14–16; Mga Taga-Colosas 2:8.
-
24. Moroni 4:3; Doktrina ug mga Pakigsaad 20:77; tan-awa usab sa 3 Nephi 18:1–11.
-
-
26. Mosiah 2:32.
-
27. Tan-awa sa 3 Nephi 11:29–30.
-
28. Mosiah 4:14.
-
29. Tan-awa sa Doktrina ug mga Pakigsaad 121:36–37; tan-awa usab sa Doktrina ug mga Pakigsaad 63:61–63.
-
30. Tan-awa sa Doktrina ug mga Pakigsaad 121:41–45.
-
31. Lucas 12:15; tan-awa usab sa Doktrina ug mga Pakigsaad 38:39.
-
32. Mateo 6:33; tan-awa usab sa 3 Nephi 13:33.
-
33. Doktrina ug mga Pakigsaad 121:45–46; tan-awa usab sa Doktrina ug mga Pakigsaad 67:11; Moises 1:11.
-
34. Tan-awa sa Doktrina ug mga Pakigsaad 63:14–16; tan-awa usab sa Mateo 5:27–28; 3 Nephi 12:27–30.
-
35. Gordon B. Hinckley, “ Usa ka Makalilisang nga Dautan Taliwala Kanato,” Liahona, Nob. 2004, 59, 62; tan-awa usab sa Dallin H. Oaks, “Pornograpiya,” Liahona, Mayo 2005, 87–90; Jeffrey R. Holland, “Walay Luna alang sa Kaaway sa Akong Kalag,” Liahona, Mayo 2010, 44–46.
-
36. Genesis 39:12.
-
37. Tan-awa sa Handbook 2: Administering the Church (2010), 2.3.
-
38. Doktrina ug mga Pakigsaad 10:27; tan-awa usab sa 1 Pedro 5:8.
-
39. Tan-awa sa Doktrina ug mga Pakigsaad 3:9–10; 1 Mga Taga-Corinto 10:12–13; 2 Pedro 3:17.
-
40. Tan-awa sa Alma 13:27–29; Doktrina ug mga Pakigsaad 109:21.
-
41. Lucas 12:1; tan-awa usab sa Doktrina ug mga Pakigsaad 50:6–9.
-
-
-
44. Doktrina ug mga Pakigsaad 20:22; tan-awa usab sa Mga Hebreohanon 2:17–18; 4:14–16.
-
45. Doktrina ug mga Pakigsaad 84:43; tan-awa usab sa Deuteronomio 4:9; Mosiah 4:29–30.


text: 1Ug si hari Salomon mao ang hari sa tibook Israel. 2Ug kini mao ang mga principe nga diha kaniya: si Azarias ang anak nga lalake ni Sadoc, nga sacerdote; 3Si Elioreph ug si Ahia, ang mga anak nga lalake ni Sisa, mga escriba: si Josaphat, ang anak nga lalake ni Ahilud, ang kalihim; 4Ug si Benaia, ang anak nga lalake ni Joiada, maoy pangulo sa panon, ug si Sadoc ug si Abiathar maoy mga sacerdote; 5Ug si Azarias, ang anak nga lalake ni Nathan, maoy pangulo sa mga punoan; ug si Zabud, ang anak nga lalake ni Nathan maoy labawng pangulo sa mga magtatambag, ug higala sa hari; 6Ug si Ahisar maoy pangulo sa panimalay; ug si Adoniram, ang anak nga lalake ni Abda, maoy pangulo sa mga tawo nga ilalum sa bulohaton. 7Ug si Salomon may napulo ug duha ka punoan sa ibabaw sa tibook Israel, nga nangandam sa mga makaon sa hari ug sa iyang panimalay: ang tagsatagsa ka tawo mag-andam sa pagkaon sulod sa usa ka bulan sa usa ka tuig. 8Ug kini mao ang ilang mga ngalan: Si Ben-hur, sa kabungtoran sa Ephraim; 9Si Ben-decar, sa Maccas, ug sa Saalbim, ug si Beth-semes, ug si Elon-Beth-hanan; 10Si Ben-hesed, sa Aruboth (kaniya ang Socho, ug ang tibook yuta sa Hepher); 11Si Ben-abinadab, sa tanang kabungtoran sa Dor, (diha kaniya si Thaphat ang anak nga babaye ni Salomon aron pangasaw-on); 12Si Baan, ang anak nga lalake ni Ahilud, sa Taanach ug Meggiddo, ug sa tanang Beth-san nga tupad sa Zaretan, ubos sa Jezreel, sukad sa Beth-san ngadto sa Abel-mehola, ingon sa kahalayo sa unahan sa Jocumeam; 13Si Ben-geber, sa Ramoth-gilead (kaniya nahanungod ang mga lungsod ni Jair, ang anak nga lalake ni Manases, nga anaa sa Galaad; bisan kaniya nahanungod ang dapit sa Argob nga anaa sa Basan kan-uman ka dagkung ciudad nga may mga kuta ug mga igsesera nga pulos tumbaga); 14Ug si Abinadab, ang anak nga lalake ni Iddo, sa Mahanaim; 15Si Ahimaas, sa Nephtali (siya usab nangasawa kang Basemath, ang anak nga babaye ni Salomon); 16Si Baana, ang anak nga lalake ni Husai, sa Aser ug sa Aloth; 17Si Josaphat, ang anak nga lalake ni Pharua, sa Issachar: 18Si Semei, ang anak nga lalake ni Ela, sa Benjamin: 19Si Geber, ang anak nga lalake ni Uri, sa yuta sa Galaad, sa yuta ni hari Sehon sa mga Amorehanon, ug si Og, hari sa Basan; ug siya mao lamang ang punoan nga diha sa yuta. 20Ang Juda ug Israel daghan kaayo ingon sa balas nga anaa sa lapyahan sa dagat sa pagkadaghan, nga nangaon, ug nanginum ug nanagkalipay. 21Ug si Salomon naghari sa tanang mga gingharian sukad sa Suba ngadto sa yuta sa mga Filistehanon, ug ngadto sa utlanan sa Egipto; sila nanagdala ug buhis, ug nanag-alagad kang Salomon sa tanang mga adlaw sa iyang kinabuhi. 22Ug ang kang Salomon nga inandam nga makaon alang sa usa ka adlaw katloan ka takus nga harina nga fino, ug kan-uman ka takus nga linigis nga kalan-on, 23Napulo ka matambok nga vaca, ug kaluhaan ka vaca gikan sa mga sibsibanan, ug usa ka gatus nga carnero, labut pa sa mga baye nga lagsaw, ug mga ihalas nga kanding, ug mga magagmayng lagsaw nga lake, ug pinatambok nga langgam 24Kay siya naghari sa ibabaw sa tibook yuta niining dapita sa Suba, gikan sa Tiphsa bisan hangtud sa Gaza, sa ibabaw sa tanang mga hari niining dapita sa Suba: ug siya may kalinaw sa tanang dapit nga nagalibut kaniya. 25Ug ang Juda ug Israel nagpuyo nga malig-on, ang tagsatagsa ilalum sa iyang parras ug sa iyang kahoy nga higuera, sukad sa Dan bisan ngadto sa Beersheba sa tanang mga adlaw ni Salomon. 26Ug si Salomon may kap-atan ka libo ka butanganan sa mga kabayo nga alang sa iyang mga carro, ug napulo ug duha ka libo ka mga mangangabayo. 27Ug kadtong mga punoan nanag-andam ug mga makaon alang sa hari nga si Salomon, ug alang sa tanang mahianha sa lamesa ni Salomon nga hari, ang tagsatagsa ka tawo sa iyang bulan, wala gayud ing gipakulang nila. 28Cebada usab ug dagami alang sa mga kabayo ug sa mga matulin nga mga kabayo gidala nila ngadto sa dapit diin ang mga punoan, ang tagsatagsa ka tawo sumala sa iyang katungdanan. 29Ug ang Dios mihatag kang Salomon sa kaalam ug kahibalo nga hilabihan gayud, ug kadaku sa kasingkasing, sama sa balas nga anaa sa baybayon. 30Ug ang kaalam ni Salomon milabaw sa kaalam sa tanang mga anak sa silangan, ug sa tanang kaalam sa Egipto. 31Kay siya labi pang maalam kay sa tanang mga tawo; kay kang Ethan, ang Ezrahanon, ug kang Eman, ug kang Calchol, ug kang Darda, ang mga anak nga lalake ni Mahol: ug ang iyang kabantug diha sa tanang mga nasud nga nagalibut. 32Ug siya namulong ug totolo ka libo nga mga proverbio ug ang iyang mga awit usa ka libo ug lima. 33Ug siya naghisgut mahitungod sa mga kahoy, sukad sa cedro nga anaa sa Libano bisan hangtud sa hisopo nga nagturok sa kuta: siya naghisgut usab mahitungod sa mga mananap, ug mahitungod sa mga langgam, ug mahitungod sa mga nagakamang sa yuta, ug mahitungod sa mga isda. 34Ug nangadto didto gikan sa tanang mga katawohan aron sa pagpamati sa kaalam ni Salomon, gikan sa tanang mga hari sa mga yuta nga nakadungog sa iyang kaalam.


text: 1Nakabintaha ba ang mga Judio sa mga dili Judio? May kapuslanan ba ang pagkatinuli? 2Daghan! Una sa tanan, gipiyal sa Dios ang iyang mensahe ngadto sa mga Judio. 3Unsa may anaa niana kon pipila kanila wala magmatinumanon? Nagpasabot ba kini nga tungod kay wala sila magtuman, ang Dios dili usab motuman sa iyang saad? 4Wala! Magpabilin nga maminatud-on ang Dios bisan pa ug bakakon ang tanang tawo. Sumala sa kasulatan: "Sa imong pagpanulti makita gayod nga matarong ka; ug modaog ka sa dihang hukman ka." 5Apan kon ang atong pagkadaotan makapadayag hinuon sa pagkamatarong sa Dios, moingon ba kita nga dili matarong ang Dios sa iyang pagsilot kanato? (Nagsulti lang ko sa mahimong isulti sa mga tawo.) 6Dili gayod! Kay kon dili matarong ang Dios, unsaon man niya paghukom sa kalibotan? 7Apan kon ang akong pagbakak makapasidungog hinuon sa Dios pinaagi sa pagpatin-aw pag-ayo sa iyang kamatuoran, nganong hukman pa man ako ingon nga makasasala? 8Nganong dili na lang kita moingon, "Magbuhat kitag daotan aron moresulta ang maayo?" Gani, may nag-insulto kanako pinaagi sa pagpasangil nga ako nagsulti niining butanga! Silotan gayod sila sa angay kanila. 9Karon, mas maayo pa ba kitang mga Judio kay sa mga dili Judio? Dili! Sumala sa giingon ko na, ang tanan—Judio ug dili Judio nailalom sa gahom sa sala 10kay ang Kasulatan nag-ingon, "Wala gayoy tawo nga matarong, 11walay nakasabot o nangita sa Dios. 12Ang tanan namiya gikan sa Dios, ug nahimo silang daotan; walay bisan usang nagbuhat ug maayo, wala bisan usa. 13Ang tutonlan nila sama sa binuksang lubnganan; gigamit nila ang ilang dila sa pagpanglimbong, ug nanggula sa ilang mga ngabil ang kamandag sa bitin. 14Puno sa pait nga mga tunglo ang ilang mga baba. 15Gipakasayon nila ang pagpatay; 16dihay kalaglagan ug kasakitan sa ilang giagian. 17Wala sila mahibalo sa dalan sa pakigdait 18ug wala sila magbaton ug kahadlok sa Dios." 19Karon nasayod kita nga ang tanang sugo sa Balaod alang lamang niadtong nailalom sa Balaod aron wala kitay ikabalibad ug aron mailalom ang tibuok kalibotan sa paghukom sa Dios. 20Kay walay mahimong matarong atubangan sa Dios pinaagi sa pagtuman sa Balaod. Ang mahimo lamang sa Balaod mao ang pagpaila sa tawo nga siya nakasala. 21Apan karon gipadayag sa Dios ang iyang paagi sa paghimong matarong sa mga tawo ug kini dili pinaagi sa Balaod. Gipamatud-an kini sa Balaod ug sa mga propeta. 22Gihimong matarong sa Dios ang mga tawo pinaagi sa ilang pagtuo kang Jesu-Cristo kay managsama man ang tanang mga tawo. 23Nakasala ang tanan ug nahilayo sa himaya sa Dios. 24Apan pinaagi sa grasya nga gigasa sa Dios ngadto kanila, mahimo silang matarong pinaagi kang Cristo Jesus nga nagluwas kanila. 25Gihatag siya sa Dios aron pinaagi sa iyang dugo mapasaylo ang mga sala sa motuo kaniya. Niining paagiha gipakita sa Dios ang iyang pagkamatarong ug tungod sa iyang pagkamapailubon wala niya tagda ang ilang mga sala kaniadto. 26Apan karon gitagad na niya ang mga sala sa mga tawo aron pagpakita nga siya matarong ug himoon niyang matarong ang tanan nga motuo kang Jesus. 27Karon, unsa na may angay tang ipanghambog? Wala! Ngano man? Tungod ba kay ang tawo nagtuman sa Balaod? Dili, kondili tungod sa iyang pagtuo. 28Kay maoy atong gituohan nga ang tawo himoong matarong sa Dios pinaagi sa pagtuo ug dili pinaagi sa pagtuman sa Balaod. 29O, Dios ba lamang diay siya sa mga Judio? Dili ba Dios man usab siya sa mga dili Judio? Matuod nga siya Dios usab nila. 30Tungod kay usa ra ang Dios, himoon niyang matarong ang mga Judio pinasikad sa ilang pagtuo ug ang mga dili Judio himoon niyang matarong pinaagi usab sa ilang pagtuo. 31Nagpasabot ba kini nga gisalikway nato ang Balaod tungod sa pagtuo? Wala! Gilig-on hinuon nato ang Balaod.


text:
Pototan, Iloilo
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang Pototan usa ka ikaduhang klase nga lungsod o munisipalidad sa lalawigan sa Iloilo sa Kasadpang Kabisay-an nga rehiyon sa Kabisay-an sa Pilipinas. Mao kini ang gi-ingnan nga humayan sa Panay. Sa amihanan sa lungsod makaplagan ang Dakbayan sa Passi, sa habagatan ang lungsod sa Zarraga, sa sidlakan kini ang New Lucena, ug ang Dumangas sa kasadpan. Adunay kinatibok-an gidak-on nga 97.10 kilometros quadrado ug nahimutang saikatulo nga distrito. Sumala sa census ni acting 2010, dunay 70,955 katawo. Ang gitudlo nga kodigo postal mao ang 5008.
Mga barangay[usba | edit source]
Ang Pototan nabahin ngadto sa 50 ka barangay.


text:
Laguna de Bay
Ang Laguna de Bay (lit. "Lanaw sa Bay"; Sinugboanon: Lanaw sa Laguna; Tinagalog: Lawa ng Laguna; Ininggles: Laguna Lake) maoy lanawng krater sa pulo sa Luzon sa Pilipinas ug mao ang labing dakong lago sa nasod. Gigamit ni José Rizal ang lago isip setting sa daghang parte sa iyang mga nobelang Noli Me Tangere ug El filibusterismo. Sa karon, segun kang Edgardo Manda sa Laguna Lake Development Authority (LLDA), ang lago mao ang "biggest septic tank of human and industrial wastes from Metro Manila."[1]


text:
Ang pagkamasulundon sa balaod sa kaputli makapalambo sa atong kalipay sa mortalidad ug mohimong posible sa atong pag-uswag sa kahangturan.
Ang akong mensahe motubag sa mahinungdanong pangutana nga may dakong espiritwal nga sangputanan: Nganong ang balaod sa kaputli importante kaayo? Nag-ampo ko nga ang Espiritu Santo momatuod kaninyo sa kamatuoran sa mga baruganan nga akong ipasabut.
Ang Plano sa Amahan sa Kalipay
Ang mahangturong importansya sa kaputli masabtan lang sa lapad nga konteksto sa plano sa Langitnong Amahan sa kalipay para sa Iyang mga anak. “Ang tanan nga mga tawo—lalaki ug babaye—gilalang diha sa hitsura sa Dios. Ang matag usa hinigugmang espiritu nga anak nga lalaki o babaye sa langitnong mga ginikanan, ug … may kinaiya sa pagkadios ug kalagmitan nga mahimong usa ka dios” (“Ang Pamilya: Usa ka Pamahayag ngadto sa Kalibutan,” Liahona, Nob. 2010, 129). Ang tanang tawo nagpuyo uban sa Dios isip Iyang espiritung mga anak sa wala pa moanhi sa yuta isip mga mortal. Ang plano sa Amahan nakapahimo sa Iyang espiritung mga anak nga makaangkon og pisikal nga lawas, makasinati sa pagkamortal, ug molambo padulong sa kahimayaan.
Ang Kaimportante sa Pisikal nga Lawas
Ang atong pisikal nga lawas nakapahimong posible sa kalapad, kaladmon, ug sa kadaghan sa kasinatian nga dili mahitabo didto sa kinabuhi sa wala pa dinhi sa yuta. Sa ingon, ang atong relasyon sa ubang mga tawo, atong kapasidad sa pag-ila ug paglihok sumala sa kamatuoran, ug atong abilidad sa pagsunod sa mga baruganan ug mga ordinansa sa ebanghelyo ni Jesukristo mapalambo pinaagi sa atong pisikal nga lawas. Sa eskwelahan sa mortalidad, kita makasinati og kalumo, gugma, kamabination, kalipay, kaguol, kasagmuyo, kasakit, ug gani mga hagit sa pisikal nga limitasyon sa paagi nga makaandam nato sa kahangturan. Sa yanong pagkasulti, may mga leksyon nga angay natong makat-unan ug mga kasinatian nga angayang masinati, sama sa gihulagway sa kasulatan, “sumala sa unod” (1 Nephi 19:6; Alma 7:12–13).
Ang Gahum sa Pagpasanay
Human sa paglalang sa kalibutan, si Adan gipapuyo sa Tanaman sa Eden. Ilabi na, ang Dios miingon “dili maayo nga kinahanglan ang tawo mag-inusara” (Moises 3:18; tan-awa usab sa Genesis 2:18), ug si Eva nahimong asawa ug kaabag ni Adan. Ang talagsaong panaghiusa sa espiritwal, pisikal, mental, ug emosyonal nga kapasidad sa lalaki ug babaye gikinahanglan sa pagpahinabo sa plano sa kalipay. “Hinoon diha sa Ginoo ang babaye dili gawas sa lalaki ni ang lalaki gawas sa babaye” (1 Mga Taga-Corinto 11:11). Ang lalaki ug babaye gituyo aron magkat-on, maglig-on, mopanalangin, ug maghingpit sa usag usa.
Ang paagi diin ang mortal nga kinabuhi gimugna balaanon. “Ang unang sugo … sa Dios ngadto ni Adan ug Eva mao ang mahitungod sa posibilidad alang kanila isip bana ug asawa nga mahimong mga ginikanan” (Liahona, Nob. 2010, 129). Sa ingon, ang kaminyoon tali sa lalaki ug babaye mao ang gitugutang paagi diin ang mga espiritu didto sa kalibutan sa wala pa dinhi sa yuta makaanhi sa kalibutan. Ang kaputli sa wala pa ang kaminyoon ug hingpit nga pagkamaunungon diha sa kaminyoon makaprotekta niining sagrado nga paagi.
Ang gahum sa pagpasanay mahinungdanon sa espiritwal nga paagi. Ang sayop nga paggamit niining gahum makapugong sa mga katuyoan sa plano sa Amahan ug sa atong pagkamortal. Ang atong Langitnong Amahan ug ang Iyang Pinalanggang Anak mga tiglalang ug gisaligan kita og bahin sa Ilang gahum sa paglalang. Ang pihong mga sumbanan sa saktong paggamit sa abilidad sa paglalang og kinabuhi mahinungdanong mga elemento sa plano sa Amahan. Ang atong pagbati ug paggamit niining langitnong gahum motino pag-ayo sa atong kalipay dinhi sa mortalidad ug sa atong kapalaran sa kahangturan.
Si Elder Dallin H. Oaks mipasabut:
“Ang gahum sa paglalang og mortal nga kinabuhi mao ang labing taas nga gahum nga gihatag sa Dios ngadto sa Iyang mga anak. Ang paggamit niini gipatuman diha sa unang sugo, apan ang laing importante nga sugo gihatag aron sa pagpugong sa sayop nga paggamit niini. Ang paghatag nato og gibug-aton sa balaod sa kaputli maeksplikar pinaagi sa atong pagsabut sa katuyoan sa atong gahum sa pagpasanay diha sa pagpatuman sa plano sa Dios. …
“Kon wala pa maminyo, ang bisan unsang paggamit sa gahum sa pagpasanay dako man o gamay usa ka sala ug makadaut sa labing balaang kinaiya sa tawo” (“The Great Plan of Happiness,” Ensign, Nob. 1993, 74).
Ang Sumbanan sa Sekswal nga Moralidad
Ang Simbahan ni Jesukristo sa mga Santos sa Ulahing mga Adlaw may usa lang, dili mausab nga sumbanan sa sekswal nga moralidad: ang sobra ka suod [intimate] nga relasyon tali sa lalaki ug babaye angay lang kon sila minyo sumala sa plano sa Dios. Kini nga relasyon dili pagahimoon tungod lang sa kakuryuso nga buot diskobrehon, gana nga buot tagbawon, o matang sa paglingaw-lingaw nga hinakog nga buhaton. Kini dili usa ka pagpangbuntog nga kinahanglan himoon o lihok nga yano lang buhaton. Hinoon, sa pagkamortal kini ang usa sa dakong pagpahayag sa atong balaanong kinaiya ug potensyal ug paagi sa paglig-on sa emosyonal ug espiritwal nga kasuod sa bana ug asawa. Kita mga tinugyanan nga napanalanginan og moral nga kabubut-on ug naila sa atong balaanong panulundon isip mga anak sa Dios—ug dili sa atong sekswal nga kinaiya, mga modernong pamatasan, o kalibutanon nga mga pilosopiya.
Ang Kinaiyanhon nga Tawo
May kamatuoran, ang kinaiyanhon nga tawo nga gihulagway ni Haring Benjamin anaa sa matag usa kanato (tan-awa sa Mosiah 3:19). Ang kinaiyanhon nga tawo dili mahinulsulon, kalibutanon ug mahilayon (tan-awa sa Mosiah 16:5; Alma 42:10; Moises 5:13), mapatuyangon ug mapasulabihon, ug puno sa garbo ug hakog. Sama sa gitudlo ni Presidente Spencer W. Kimball, “Ang ‘kinaiyanhon nga tawo’ mao ang ‘kalibutanong tawo’ kinsa mitugot nga magpasulabi ang iyang pagkatawhanon kay sa iyang pagkaespirituhanon” (“Ocean Currents and Family Influences,” Ensign, Nob. 1974, 112).
Sa sukwahi, ang “tawo ni Kristo” (Helaman 3:29) espirituhanon ug mopugong sa tanang kahigal (tan-awa sa Alma 38:12), makakontrol ug mapugnganon, ug maayo og buot ug dili hakog. Ang mga tawo ni Kristo mohupot sa pulong sa Dios, mobaliwala sa kaugalingon ug mopas-an sa Iyang krus (tan-awa sa Mateo 16:24; Marcos 8:34; Lucas 9:23; D&P 56:2), ug mopadayon diha sa higpit ug pig-ot nga dalan sa kamatinud-anon, pagkamasulundon, ug debosyon sa Manluluwas ug sa Iyang ebanghelyo.
Isip mga anak sa Dios, kita nakapanunod og balaanong mga kapasidad gikan Niya. Apan kita nagpuyo karon sa napukan nga kalibutan. Ang mga elemento diin gilalang ang atong lawas sa kinaiyanhon napukan ug kanunay nga maimpluwensyahan sa sala, kadaut, ug kamatayon. Mao nga, ang Pagkapukan ni Adan ug ang espiritwal ug temporal nga mga sangputanan niini nakaapekto kaayo nato pinaagi sa atong pisikal nga lawas. Apan kita mga binuhat nga may duha ka bahin, kay ang atong espiritu nga mao ang atong mahangturong bahin anaa sa atong pisikal nga lawas nga naapektuhan sa Pagkapukan. Sama sa gipasabut pag-ayo ni Jesus ngadto kang Apostol Pedro, “Matinguhaon ang espiritu, apan maluya ang lawas” (Mateo 26:41).
Ang tukmang matang sa pagsulay sa mortalidad, ma-summarize sa mosunod nga pangutana: Ako ba mosunod sa mga hilig sa kinaiyanhon nga tawo, o motugyan ba ko sa mga pagdani sa Balaang Espiritu ug mosalikway sa kinaiyanhon nga pagkatawo ug mahimo nga usa ka santos pinaagi sa Pag-ula ni Kristo ang Ginoo (tan-awa sa Mosiah 3:19)? Kana ang pagsulay. Tanang gana, tinguha, hilig, ug diha-diha nga gusto sa kinaiyanhon nga tawo mabuntog pinaagi sa Pag-ula ni Jesukristo. Kita ania sa kalibutan aron sa pagpalambo og diosnong kinaiya ug pugngan ang tanang kahigal.
Ang Tinguha sa Kaaway
Ang plano sa Amahan gidesinyo sa paggiya sa Iyang mga anak, sa pagtabang nila nga malipay, ug sa pagpabalik nila nga luwas ngadto Kaniya nga dunay nabanhaw, nahimayang lawas. Nagtinguha ang Langitnong Amahan nga kita magkahiusa diha sa kahayag ug mapuno og paglaum. Sa sukwahi, si Lucifer naningkamot sa paghimo sa mga anak sa Dios nga maglibog ug maguol ug sa pagbabag sa ilang mahangturong pag-uswag. Ang dakong tinguha sa amahan sa mga bakak mao nga kitang tanan mahimong “mauyamot sama ngadto kaniya” (2 Nephi 2:27). Gusto ni Lucifer nga sa katapusan kita mag-inusara sa kangitngit ug walay paglaum.
Si Satanas walay hunong nga nagtrabaho sa pagguba sa pinakaimportanting elemento sa plano sa Amahan. Siya walay lawas, ug wala na siyay mahangturong pag-uswag. Sama sa bul-og sa tubig sa sapa nga gipugngan sa dam, ang mahangturong pag-uswag sa kaaway napugngan tungod kay siya walay pisikal nga lawas. Tungod sa iyang pagrebelde, si Lucifer nahikawan sa tanang mortal nga mga panalangin ug kasinatian nga posible ra kon may lawas. Dili siya makakat-on sa mga leksyon nga makat-unan lang sa espiritu nga dunay lawas. Dili siya makasinati sa literal ug para sa tanang tawo nga pagkabanhaw. Usa sa klaro kaayo nga kahulugan diha sa kasulatan sa pulong nga gipanghimaraut gihulagway sa iyang pagkawalay abilidad sa padayong paglambo ug mahisama sa atong Langitnong Amahan.
Kay ang pisikal nga lawas mahinungdanon sa plano sa Amahan sa kalipay ug sa atong espiritwal nga kalamboan, si Lucifer nagtinguha sa pagpugong sa atong pag-uswag pinaagi sa pagtintal nato sa sayop nga paggamit sa atong lawas. Usa sa dakong mga nagkasukwahi sa kahangturan mao nga ang kaaway, kinsa nauyamot tungod kay wala siyay pisikal nga lawas, nanglingla nato aron kita mauyamot sama niya pinaagi sa sayop nga paggamit sa atong lawas. Ang butang nga wala kaniya mao ang iyang nag-unang target sa iyang pagtintal nato ngadto sa espiritwal nga kalaglagan.
Ang pagsupak sa balaod sa kaputli bug-at nga sala ug ang sayop nga paggamit sa atong lawas. Kadtong nasayud ug nakasabut sa plano sa kaluwasan, ang paghugaw sa lawas usa ka lihok sa pagrebelde (tan-awa sa Mosiah 2:36–37; D&P 64:34–35) ug paglimud sa atong tinuod nga pagkatawo isip mga anak sa Dios. Kon kita molantaw lapas sa mortalidad ug ngadto sa kahangturan, sayon ang pag-ila nga ang sayop nga pagpakig-uban nga gipasiugdahan sa kaaway temporaryo ug dili mahinungdanon.
Mga Panalangin sa Pagkaputli
Si Alma mitambag sa iyang anak nga si Shiblon sa “pagpugong sa tanan [niyang] mainit nga pagbati, nga [siya] mapuno uban sa paghigugma” (Alma 38:12). Mahinungdanon, ang pagpugong sa atong pagkakinaiyanhon makapahimo nga kita adunay mas dako, mas lawom, ug mas malungtaron nga gugma para sa Dios ug sa Iyang mga anak. Ang gugma molambo pinaagi sa matarung nga pagpugong ug mokunhod pinaagi sa walay pugong nga pagpakasala.
Si Presidente Marion G. Romney mideklarar:
“Wala koy mahunahunaang panalangin nga mas maayo pa kay sa gisaad niadtong putli ug mahiyason. Si Jesus namulong og piho nga mga ganti para sa lain-laing mga hiyas apan gireserba ang pinakamaayo, morag para usab nako, alang niadtong putli og kasingkasing, ‘kay [sila],’ miingon siya, ‘makakita sa Dios’ (Mat. 5:8). Ug dili lang sila makakita sa Ginoo, sila usab komportable sa iyang presensya.
“Ania … ang saad sa Manluluwas: ‘Himoa ang hiyas nga modayan-dayan sa inyong hunahuna nga walay paghunong; unya ang imong pagsalig mosamot pagkalig-on diha sa atubangan sa Dios’ (D&P 121:45)” (“Trust in the Lord,” Ensign, Mayo 1979, 42).
Kita usab gisaraan nga, sa atong pagpadayon sa dalan sa hiyas, “ang Espiritu Santo mao ang [atong] kauban sa kanunay” (D&P 121:46). Sa ingon, ang pagsunod sa balaod sa kaputli nagdapit sa dagkong mga panalangin nga madawat sa mga tawo sa mortalidad: angay nga espirituhanong pagsalig sa presensya sa pamilya, mga higala, kaubanan sa Simbahan, ug sa katapusan, sa Manluluwas. Ang atong natural nga tinguha nga maapil matuman diha sa pagkamatarung samtang kita naglakaw diha sa kahayag nga may paglaum.
Ang Baruganan sa Paghinulsol
Pipila kaninyo kinsa nakadawat niining mensahe kinahanglang maghinulsol sa sekswal o sa ubang mga sala. Ang Manluluwas sa kanunay gitawag nga Labing Maayo nga Magtatambal, ug kini nga titulo simbolikanhon ug literal nga mahinungdanon. Kitang tanan nakasinati sa kasakit nga may kalabutan sa pisikal nga sakit o samad. Kon kita anaa sa kasakit, kita magtinguha og kahupayan ug mapasalamaton sa tambal nga makatabang sa paghupay sa atong pag-antus. Ikonsiderar ang sala isip espirituhanong samad nga makapahasol sa konsensya o, sama sa gihulagway ni Alma sa iyang anak nga si Corianton, “pagbasol sa tanlag” (Alma 42:18). Ang epekto sa kahasol ngadto sa konsensya sama ka sakit ngadto sa atong lawas—usa ka pasidaan sa kakuyaw ug proteksyon sa dugang kadaut. Gikan sa Pag-ula sa Manluluwas mabati ang makahupay nga tambal nga makaayo sa atong espirituhanong mga samad ug makatangtang sa kahasol sa konsensya. Apan, kining tambal magamit lang pinaagi sa mga baruganan sa hugot nga pagtuo kang Ginoong Jesukristo, paghinulsol, ug makanunayong pagkamasulundon. Ang mga resulta sa kinasingkasing nga paghinulsol mao ang kalinaw sa konsensya, kahupayan, ug espirituhanong kaayohan ug pagbag-o.
Ang inyong bishop o presidente sa branch mao ang luyo-luyong magtatambal sa espirituhanong paagi nga gitugutan sa pagtabang ninyo sa paghinulsol ug mamaayo. Palihug hinumdumi, nga ang gibug-aton sa inyong paghinulsol kinahanglang tukma sa matang ug kadako sa inyong mga sala—ilabi na sa mga Santos sa Ulahing mga Adlaw kinsa may sagradong pakigsaad. Ang dakong espiritwal nga mga samad nagkinahanglan og tambal ug panahon aron maayo sa hingpit.
Usa ka Saad ug Pagpamatuod
Ang doktrina nga akong gihulagway daw karaan na para sa kadaghanan sa mga tawo sa kalibutan nga mibiay-biay sa kasagrado sa pagpasanay ug mipakaubos sa bili sa kinabuhi. Apan ang kamatuoran sa Ginoo dili mausab tungod sa mga uso, kasikat, o sa opinyon sa publiko. Mosaad ko nga ang pagkamasulundon sa balaod sa kaputli makapalambo sa atong kalipay sa mortalidad ug mohimong posible sa atong pag-uswag sa kahangturan. Ang kaputli ug hiyas sa karon, ug sa kanunay, mao ang “labing mahal ug bililhon labaw sa tanan nga mga butang” (Moroni 9:9). Ako mopamatuod sa pangalan ni Ginoong Jesukristo, amen.


text:
Abruzzo
Ang Abruzzo maoy usa (1) sa kawhaan (20) ka rehiyon sa Italya. Ang Abruzzo nagatapad sa rehiyon sa Marche sa amihanan, sa Lazio sa kasadpan ug habagatang-kasadpan, sa Molise sa habagatang-sidlakan, ug ang Dagat Adriatico sa sidlakan. Ang ulohan sa rehiyon maoy ang L'Aquila. Gikan sa Abruzzo makaplagan ang rehiyon sa Marche sa amihanan, ang Lazio sa kasadpan ug habagatang-kasadpan, ang Molise sa habagatang-sidlakan, ug ang Dagat Adriatico sa sidlakan. Bisag kon sa heyograpiya ang Abruzzo usa ka tunga-tungang rehiyon, gilakip kini sa ISTAT (ang kagamhanang estadistika sa Italya) nga apil sa Habagatang Italya, tungod sa paglakip sa Abruzzo sa kaagi sa Gingharian sa Duha ka Sicilia.


text:
Salins Hulbot
Takip-soso
popular
videos
Ubos sa akong bintana may mga tanom nga mibutho ug mikanap. Mura kinig water lily apan gagmitoy lang kaayo.
Buot ipaluka kini sa akong manghud kay makapapundo kuno kini sa tubig ug nga sa ingon makapadali kini pag palunop sa amoa.
Kini gung way puas nga pagpangispalto sa kagamhanan nakapatubo man sa dalan og kapin sa dangaw nga gibag-on. Tungod niani mas taas na ang mga kadalanan kay sa mga residential lots o tugkaran sa mga panimalay. Mao nga kun kusog ang uwan manaog ang tubig gikan sa espaltado nga dalan paingon sa mga tugkaran. Ug kun tunga sa adlaw ang way undang nga ulan peligro nga mosulod na sa kabalayan ang tubig.
Apan gihangyo ko ang akong igsuon nga di lang ibton kining maong mga gagmay nga tanom. Giingnan ko siya nga basta duna lay kadaganan ang tubig dili gyud kini mapundo. Hawanan lang og lutsanan moagi ra gyud ang tubig. Ug ang yuta nga natabunan ning aong gagmitoy nga tanom mosuyop man sa nahabiling mga tubig.
Mas ganahan man gud ko nga berde ang akong makita inigtambo nako sa bintana. Di ko ganahan motan-aw sa kolor sa opaw nga yuta.
Gawas pa, daghang mga kaba-kaba ug mga insekto ang sakdap sakdap niani. Nindot usab tan-awon ang lihok niani kon hapakon kini sa hangin ug ingon man ang anino sa mga sanga nga motabon niani ug moporma og abstract patterns. Mao nga nahimo kong praktisanan sa akong camera kining maong luna.
Ang manok anhi sab mangitag wati. Ug kausa nakataghap kog kuhag hulagway sa ulo sa himungaan nga mibutho tungatunga ning mga tanum. Gi-edit ko nig gamay ug gi-post sa Facebook. Mi comment ang akong amigo nga maayo kuno kini nga putahi-manok ug Gotu Kola.
Gi-Google ko dayon kon unsa kining tanoma ug tuod man nasayran ko nga paborito kini sa mga herbalist ug New Age alternative medicine/supplement users. As usual nameligro nga mahulog kini sa mga way klaro nga “cure-all.”
Nagkanayon ang usa ka website nga dugay na kining gigamit isip panambal sa India, China, Sri Lanka ug Indonesia. Maayo kuno kini sa respiratory infections and circulatory problems. Sa ato pa makatabang kuno kini sa sirkulasyon sa dugo ug sa problema sa pagginhawa. Gani, dunay laing site nga miingong expectorant kini. Matud pa sa usa ka legend niani, gihinganlan kinig “fountain of life” kay kuno may Insik nga herbalista nga miabot ang pangidaron og 200 ka tuig sa paggamit niani. Katuohan dili?
Matud pa sa lain nga site dunay mga folkloric systems nga migamit niani para sa tuberculosis, syphilis, dysentery, hypertension, venous extremity problems and common cold. Ug sa China, Sri Lanka ug Madagascar giingong anti-depressant kini ug motambal og mental and neurological problems.
Kaganinang hapon gipaibot sa akong manghud ang mga gotu kola nga nanandig sa tubo kay mao kuno kini magdag taya. Akong gipapilian ang usa ka kumkom nga naibot, gihugasan, gilaga dayon giinom ko isip cha. Paitpait gihapon akong baba bisag giasukaran kinig usa ka kutsarita. Wala ra ko malipong apan gipaningot ko ug miguwa akong sip-on. Ambot lag makapaminus ba nis pamaul sa akong joints.
Sa America gitawag kinig pennywort, marsh penny, water pennywort ug sheep rot. Sa Tinagalog gitawag kinig Taingang daga, Takip kohol ug Takip-soso. Takip-soso? Tingalig fashion designer ang gahatag nianing ngalana para himuon kining nipple cover sa usa ka sinena. Kun gusto kamong mosuway niani inyo kining mapalit kada Miyerkules sa mga vendors sa palibot sa Redemptorist Church.
Get Inquirer updates while on the go, add us on these apps:
- Tags:
Disclaimer: The comments uploaded on this site do not necessarily represent or reflect the views of management and owner of INQUIRER.net. We reserve the right to exclude comments that we deem to be inconsistent with our editorial standards.
- Disqus
To subscribe to the Philippine Daily Inquirer newspaper in the Philippines, call +63 2 896-6000 for Metro Manila and Metro Cebu or email your subscription request here.
Factual errors? Contact the Philippine Daily Inquirer's day desk. Believe this article violates journalistic ethics? Contact the Inquirer's Reader's Advocate. Or write The Readers' Advocate:
c/o Philippine Daily Inquirer Chino Roces Avenue corner Yague and Mascardo Streets, Makati City,Metro Manila, Philippines Or fax nos. +63 2 8974793 to 94


text:
CEBU, Philippines - Andam makig-uli sa maayong kabubut-on si Mayor Tomas Osmeña ngadto sa iyang kaatbang sa politika nga si Jonathan Guardo.
Kini human usab nagkauli ang maayong relasyon sa mayor ug sa iyang kaalyado kaniadto nga si Kongresista Antonio Cuenco.
Ang panag-uli ni Osmeña ug Cuenco gumikan sa paninguha sa kongresista nga si Ronald Cuenco nga kanhi konsehal sa siyudad ubos sa Bando Osmeña Pundok Kauswagan (BOPK).
Alang sa mayor dili dako nga isyu ang pagpakig-uli kang Guardo kun kini makatuman sa gipangayong kondisyon nga mao ang paghatag og husay sa P10 milyones nga pundo sa 23rd Southeast Asian Games.
Apan si Guardo sa iyang bahin nagkanayon nga dili siya motuo nga pakig-uli ang tumong ni Osmeña pinaagi sa paghisgot kanunay sa pundo sa SEA games.
Si Guardo nagkanayon nga ang kaso anaa na sa korte busa dili na kini angay hisgutan pa.
“The case is in the proper court and I’m not allowed to discuss anything about it. Me and Mayor Tom maybe on opposing side. We may disagree on a lot (of) issues, but you know what, I don’t take it personally. This is politics and its all part of the ballgame,” si Guardo nagkanayon.
Gitataw ni Guardo nga mahimo silang mag-abot ug maglamano sa kamot. “We can met anytime and shake hands. No hard feelings. At least ako wa jud ko motawag niya'g lampingasan ug may epekto sa chemo.”
Maka-usa gihagit ni Guardo si Osmeña nga pasabton sa mayor ang katawhan sa “extravagant” niini nga pagpuyo nga bisan sa P30 mil niya nga binulang suholan, nakahimo kini pagbalikbalik sa Amerika sakay sa first class nga flight.
Si Guardo makausa mihisgot usab sa pagsulay’g baligya ni Osmeña sa Cebu City Medical Center (CCMC) taliwala sa iyang pagbayad og P10 milyones nga insurance matag tuig ug naggasto og P1 milyon matag tuig nga bayranan sa tunghaan ni Miguel nga iyang anak. Hangtod karon, wala gyud motubag si Osmeña sa gipangayo nga pagpasabot sa iyang suweldo ug sa iyang mga gasto, lakip na ang pagpuyo sa balay nga gipanag-iya og negosyante. – BANAT NEWS


text:
Ang tanang mga misyonaryo, batan-on ug hamtong, nagserbisyo nga may bugtong paglaum nga mas mapaayo ang kinabuhi sa ubang tawo.
Akong mga kaigsoonan, among ipaabut among gugma ug timbaya nganha kaninyo. Nalipay kita sa pahibalo ni Presidente Thomas S. Monson kaganihang buntag, nga nag-usab sa minimum nga edad sa misyonaryo ngadto sa 18 alang sa lalaki ug 19 alang sa babaye. Pinaagi niini nga opsyon, daghang kabatan-onan ang makatagamtam sa mga panalangin sa misyon.
Duha ka tuig na ang milabay nagmatuod pag-usab karong buntaga, si Presidente Monson mipahayag “nga ang tanang takus, makahimo nga batan-ong lalaki kinahanglang mangandam sa pagmisyon. Ang misyonaryo nga pagserbisyo usa ka priesthood nga katungdanan—usa ka obligasyon nga gipaabut sa Ginoo nato kinsa nahatagan og daghang panalangin.”1 Mipasabut usab siya nga alang sa batan-ong mga sister, ang misyon usa ka opsyon dili responsibilidad. Ug pag-usab miimbitar siya og daghan pang hingkod nga mga magtiayon nga moserbisyo.
Ang pagpangandam og misyon importante. Ang misyon usa ka boluntaryong buhat sa pagserbisyo sa Dios ug sa katawhan. Ang mga misyonaryo mosuporta nianang pribelihiyo ginamit ang ilang personal nga tinigum. Ang mga ginikanan, pamilya, higala, ug tighatag sa General Missionary Fund makatabang. Ang tanang mga misyonaryo, batan-on ug hamtong, nagserbisyo nga may bugtong paglaum nga mas mapaayo ang kinabuhi sa ubang tawo.
Ang desisyon sa pagserbisyo og misyon makahulma sa espiritwal nga kapaingnan sa misyonaryo, sa iyang kapikas, ug sa ilang kaliwatan nga moabut. Ang tinguha sa pagserbisyo mao ang natural nga resulta sa pagkakabig, katakus, ug pagpangandam sa tawo.
Niining daghang naminaw karon, daghan ninyo ang dili miyembro sa Ang Simbahan ni Jesukristo sa mga Santos sa Ulahing mga Adlaw ug gamay ray nahibaloan bahin namo ug sa mga misyonaryo. Kamo naminaw tungod kay gusto ninyong mas mahibalo pa kabahin sa mga Mormon, ug sa gipangtudlo sa mga misyonaryo. Samtang kamo mas magkat-on kabahin namo, inyong makaplagan nga daghan kitag susama nga mga mithi. Moawhag kami kaninyo nga ipadayon ang maayo ug tinuod, ug tan-awa kon makadugang ba mi niini. Niining kalibutan nga puno sa mga hagit, kita kanunay nanginahanglan og tabang. Ang relihiyon, mahangturong dalan, ug among mga misyonaryo makatabang gyud niini.
Ang among batan-ong mga misyonaryo mihiklin sa ilang edukasyon, trabaho, dating, ug bisan unsa pang sagad nga buhaton sa mga young adult. Sulod sa 18 ngadto sa 24 ka bulan, temporaryo nila kining gibiyaan, tungod sa ilang bug-os nga tinguha sa pagserbisyo sa Ginoo.2 Ug pipila sa among mga misyonaryo miserbisyo nga edaran na. Nasayud ko nga ang ilang pamilya mapanalanginan. Sa among pamilya, walo karon ang full-time nga mga misyonaryo—tulo ka anak nga mga babaye, ilang bana, usa ka apo nga babaye ug usa ka apo nga lalaki.
Tingali uban ninyo matingala bahin sa ngalan nga Mormon. Angga kini namo. Kini dili ang tinuod namong ngalan, bisan tuod naila mi kaayo isip mga Mormon. Ang pulong gikan sa usa ka sagradong basahon nga naila nga Basahon ni Mormon.
Ang tinuod nga ngalan mao ang Simbahan ni Jesukristo sa mga Santos sa Ulahing mga Adlaw. Kini ang gipahiuli nga Simbahan ni Jesukristo. Samtang dinhi pa Siya sa kalibutan, Siya miorganisar sa Iyang Simbahan. Mitawag Siya og mga Apostoles, Seventies, ug uban pang lider kinsa Iyang gihatagan og priesthood sa paglihok alang sa Iyang ngalan.3 Pagkamatay ni Kristo ug sa Iyang mga Apostoles, giusab sa mga tawo ang mga ordinansa ug doktrina. Ang orihinal nga Simbahan ug priesthood nawala. Human sa Dark Ages, ug ubos sa direksyon sa Langitnong Amahan, gibalik ni Jesukristo ang Iyang Simbahan. Anaa na kini karon, gipahiuli, ug naglihok ubos sa Iyang balaanong giya.4
Kami nagsunod ni Ginoong Jesukristo ug nagtudlo kabahin Niya. Kami nasayud nga human sa Iyang mahimayaong pagbuntog sa kamatayon, ang nabanhaw nga Ginoo mipakita sa makadaghan sa Iyang mga disipulo. Siya mikaon uban nila. Siya milakaw uban nila. Sa wala pa Siya Mokayab ngadto sa Langit, sila Iyang gisugo sa “Pagpanglakaw … ug himoong tinun-an ang tanang kanasuran, sa pagpamautismo kanila sa ngalan sa Amahan, ug sa Anak, ug sa Espiritu Santo.”5 Ang mga Apostoles misunod niining sugo. Sila usab mitawag sa uban aron sa pagtabang nila sa pagtuman sa sugo sa Ginoo.
Karon, ubos sa direksyon sa modernong mga apostoles ug propeta, ang sama nga sugo gipatuman ngadto sa mga misyonaryo sa Ang Simbahan ni Jesukristo sa mga Santos sa Ulahing mga Adlaw. Kining mga misyonaryo nagserbisyo sa sobra sa 150 ka nasud. Isip representante ni Ginoong Jesukristo, sila naningkamot sa pagtuman niining balaanong sugo—gibag-o sa Ginoo Mismo sa atong panahon—sa pagdala sa kahingpitan sa ebanghelyo sa tibuok kalibutan ug sa pagpanalangin sa kinabuhi sa tanang tawo.6
Ang mga misyonaryo nga nag-edad og hapit na o lapas gamay sa 20 anyos o mga bata pa sa pamaagi sa kalibutan. Apan sila napanalanginan og mga gasa—sama sa gahum sa Espiritu Santo, gugma sa Dios, ug pagpamatuod sa kamatuoran—nga makahimo nila nga epektibong representante sa Ginoo. Ilang gipakigbahin ang maayong balita sa ebanghelyo nga makahatag og tinuod ug mahangturong kalipay niadtong mosunod sa ilang mensahe. Ug sa kasagaran, ila kining gibuhat sa nasud ug pinulongan nga bag-o ngadto kanila.
Ang mga misyonaryo naningkamot sa pagsunod ni Jesukristo sa pulong ug buhat. Sila nagsangyaw kabahin ni Jesukristo ug sa Iyang Pag-ula.7 Sila nagtudlo sa literal nga Pagpahiuli sa daang Simbahan ni Kristo pinaagi sa unang propeta sa Ginoo sa atong panahon, si Joseph Smith.
Tingali sa una kamo nakahimamat, o wala tagda, ang among mga misyonaryo. Akong panghinaut nga dili mo mahadlok nila apan magkat-on gikan kanila. Sila mahimong gipadala sa langit alang kaninyo.
Kana nahitabo ni Jerry, usa ka buotang Protestante nga ang edad anaa sa mga tunga-tungang 60, nagpuyo sa Mesa, Arizona. Ang iyang amahan usa ka ministro sa Baptist; ang iyang inahan usa ka ministro sa Methodist. Usa ka adlaw ang suod nga higala ni Jerry nga si Pricilla mipakigbahin kaniya sa sakit nga iyang nabati gumikan sa pagkamatay sa iyang masusu atol sa pagpanganak ug sa kapait sa pagdiborsyo. Nanlimbasog isip single mother, si Priscilla may upat ka anak—tulo ka babaye ug usa ka lalaki. Sa iyang pagpakigbahin ni Jerry, siya miangkon nga naghunahuna na siya nga maghikog. Uban sa tanang kusog ug gugma nga mahimo ni Jerry, siya naningkamot sa pagpasabut ni Priscilla nga may bili ang iyang kinabuhi. Iya siyang gidapit sa pagsimba, apan mipasabut si Priscilla nga dili na siya motuo sa Dios.
Wala masayud si Jerry sa angayng buhaton. Sa wala madugay, samtang namu-bo sa mga kahoy sa iyang nataran, kining tawo nga hugot og pagtuo nag-ampo sa Dios. Samtang siya nag-ampo, siya nakadungog og tingog, “Pahununga kanang mga lalaki nga nagbisekleta.” Si Jerry, ingon og naglibog, naghunahuna unsay pasabut niini. Samtang siya namalandong, siya mitan-aw sa karsada ug nakakita og duha ka batan-ong lalaki nga nakaputi ug nakakurbata nga nagbisekleta. Nahibulong niining “sulagma nga panghitabo,” siya mitan-aw kanila nga milabay. Dayon nakahunahuna sa sitwasyon siya misyagit, “Oy, kamo, palihug hunong! Kinahanglan kong makig-istorya ninyo!”
Naglibug apan mahinamon, ang batan-ong mga lalaki mihunong. Sa ilang pagduol, si Jerry nakabantay nga sila may mga name tag nga nagpaila kanila isip mga misyonaryo sa Ang Simbahan ni Jesukristo sa mga Santos sa Ulahing mga Adlaw. Si Jerry mitan-aw kanila ug miingon, “Katingad-an kini, apan nag-ampo ko ug nakadungog nga ‘pahununga kanang mga lalaki nga nagbisikleta.’ Mitan-aw ko sa karsada, ug anaa mo. Makatabang Ba Kamo?”
Ang mga misyonaryo mipahiyom ug miingon, “Oo, makatabang mi.”
Gipasabut ni Jerry ang iyang grabeng kabalaka ni Priscilla. Sa wala madugay ang mga misyonaryo nakighimamat ni Priscilla, sa iyang mga anak, ug ni Jerry. Sila naghisgut kabahin sa katuyoan sa kinabuhi ug sa mahangturong plano sa Dios alang kanila. Si Jerry, Priscilla, ug iyang mga anak mitubo sa pagtuo pinaagi sa tim-os nga pag-ampo, pagtuon sa Basahon ni Mormon, ug sa mahigugmaong pag-fellowship sa mga miyembro. Ang lig-on na nga pagtuo ni Jerry kang Jesukristo mas milig-on pa. Ang pagduha-duha ug paghunahuna ni Priscilla nga maghikog nahimong paglaum ug kalipay. Sila nabunyagan ug namiyembro sa gipahiuling Simbahan ni Kristo.8
Oo, ang mga misyonaryo makatabang sa daghang paagi. Pananglitan, pipila ninyo gustong mas makahibalo kabahin sa inyong katigulangan. Kamo nasayud sa ngalan sa inyong mga ginikanan ug upat ka apohan, apan nasayud ba mo sa walo ninyo ka apohan sa tuhod? Kahibalo ba mo sa ilang ngalan? Ganahan ba mong mas makahibalo kabahin nila? Pangutan-a ang mga misyonaryo! Makatabang sila ninyo!9 Sila may access sa dakong rekord sa family history sa Ang Simbahan ni Jesukristo sa mga Santos sa Ulahing mga Adlaw.
Pipila kaninyo mga miyembro apan sa karon wala magbuhat. Kamo nahigugma sa Ginoo ug kanunayng naghunahuna nga mobalik sa Iyang panon. Apan wala mo masayud unsaon sa pagsugod. Mosugyot ko nga pangutan-a ang mga misyonaryo!10 Makatabang sila ninyo! Sila usab makatabang pinaagi sa pagtudlo niadtong inyong gimahal. Kami ug ang mga misyonaryo nahigugma ninyo ug nagtinguha sa pagdala og balik sa kalipay ug kahayag sa ebanghelyo sa inyong kinabuhi.
Pipila ninyo tingali gustong masayud kon unsaon pagbuntog ang adiksyon o mas mapataas ang kinabuhi ug mas mamaayo ang panglawas. Pangutan-a ang mga misyonaryo! Makatabang sila kaninyo! Gawasnong mga pagtuon nagpakita nga, isip grupo, ang mga miyembro sa Ang Simbahan ni Jesukristo sa mga Santos sa Ulahing mga Adlaw mas himsog. Ang gidaghanon sa nangamatay [death rates] mao ang usa sa labing ubos ug mas taas ang ilang kinabuhi kaysa gi-report nga pagtuon sa bisan unsa nga grupo sulod sa taas nga panahon sa Estados Unidos.11
Pipila kaninyo mobati nga ang kinabuhi busy kaayo, apan diha sa inyong kasingkasing mobati mo og kahaw-ang, walay direksyon o katuyoan. Pangutan-a ang mga misyonaryo! Makatabang sila kaninyo! Sila makatabang ninyo nga mas masayud sa tinuod nga katuyoan sa kinabuhi—nganong naa mo dinhi sa kalibutan ug asa paingon human sa kamatayon. Kamo makakat-on kon sa unsang paagi ang gipahiuli nga ebanghelyo ni Jesukristo makapanalangin kaninyo labaw pa kay sa inyong gihunahuna karon.
Kon may problema mo sa inyong pamilya, pangutan-a ang mga misyonaryo! Makatabang sila kaninyo! Ang paglig-on sa kaminyoon ug pamilya mao ang labing mahinungdanon sa mga Santos sa Ulahing mga Adlaw. Ang pamilya mahimong magkauban sa kahangturan. Pangutan-a ang mga misyonaryo kon sa unsang paagi kini posible sa inyong pamilya.
Ang mga misyonaryo makatabang ninyo sa inyong tinguha nga mas makat-on pa. Ang espiritu sa tawo naghandum nga malamdagan. Bisan ang kamatuoran gikan sa scientific laboratory o gikan sa pagpadayag sa Dios, kita magtinguha niini! Ang himaya sa Dios sa pagkatinuod salabutan.12
Ang pagdugang sa pagkat-on naglakip sa kaayo sa espiritwal ug sa temporal. Kami naghatag og gibug-aton sa kaimportante sa pagsabut sa sagradong kasulatan. Usa ka bag-ohay lang nga gawasnong pagtuon mipakita nga ang mga Santos sa Ulahing mga Adlaw mao ang labing nahibalo sa Kristiyanismo ug Biblia.13 Kon gusto ninyong mas makasabut sa Biblia, sa Basahon ni Mormon, ug makaangkon og lapad nga panabut sa panag-igsoonay ug sa pagka-amahan sa Dios, pangutan-a ang mga misyonaryo! Makatabang sila kaninyo!
Daghan kaninyo may tinguha nga motabang sa mga nanginahanglan. Kay nagsunod mi ni Jesukristo, ang mga Santos sa Ulahing mga Adlaw gimandoan niining dili mapugngang tinguha.14 Bisan kinsa mahimong moapil namo sa pagtabang sa nanginahanglan ug mohupay sa mga biktima sa kalamidad bisan asa sa kalibutan. Kon ganahan mong moapil, pangutan-a ang mga misyonaryo! Makatabang sila kaninyo!
Ug kon gusto ninyong masayud sa kinabuhi human sa kamatayon, sa langit, sa plano sa Dios alang kaninyo; kon gusto pa ninyong mas masayud ni Ginoong Jesukristo, Iyang Pag-ula, ug Pagpahiuli sa Iyang Simbahan sama sa orihinal kining gitukod, pangutan-a ang mga misyonaryo! Makatabang sila kaninyo!
Nasayud ko ang Dios buhi. Si Jesus mao ang Kristo. Ang Iyang Simbahan napahiuli na. Matinguhaon akong nag-ampo nga ang Dios mopanalangin kaninyo ug sa tanang talagsaong mga misyonaryo. Sa pangalan ni Jesukristo, amen.
Mostrar las referencias
-
1. Thomas S. Monson, “Samtang Kita Nagkatigum Pag-usab,” Liahona, Nob. 2010, 5–6.
-
2. Tan-awa sa Doktrina ug mga Pakigsaad 4:3.
-
3. Tan-awa sa Mateo 10:1; Lucas 6:13; 10:1; Mga Taga-Efeso 4:11–12.
-
4. Tan-awa sa Doktrina ug mga Pakigsaad 1:30.
-
5. Mateo 28:19.
-
6. Tan-awa sa Doktrina ug mga Pakigsaad 68:8; 84:62; 112:28.
-
7. Tan-awa sa 1 Mga Taga-Corinto 2:2; 2 Nephi 25:26.
-
8. Personal nga pakighinabi ni W. Tracy Watson, kanhi presidente sa Arizona Mesa Mission.
-
9. Sa mga higayon nga akong gigamit ang hugpong sa mga pulong nga “pangutan-a ang mga misyonaryo” sa pagdapit, makapangutana usab mo sa usa ka higala kinsa miyembro sa Simbahan.
-
10. Ang aktibong mga paryente, higala, ug mga lider sa Simbahan malipay usab nga makatabang.
-
11. Tan-awa sa James E. Enstrom and Lester Breslow, “Lifestyle and Reduced Mortality among Active California Mormons, 1980–2004,” Preventive Medicine, vol. 46 (2008), 135.
-
12. Tan-awa sa Doktrina ug mga Pakigsaad 93:36.
-
13. Tan-awa sa U.S. Religious Knowledge Survey (Pew Forum on Religion and Public Life, Sept. 28, 2010), 7.
-
14. Tan-awa sa Ram Cnaan, Van Evans, and Daniel W. Curtis, Called to Serve: The Prosocial Behavior of Active Latter-day Saints (University of Pennsylvania School of Social Policy and Practice, 2012); “Mormon Volunteerism Highlighted in New Study” (Mar. 16, 2012), http://www.mormonnewsroom.org/article/mormon-volunteerism-report; Mormons in America: Certain in Their Beliefs, Uncertain of Their Place in Society (Pew Forum on Religion and Public Life, Ene. 12, 2012), 43; Robert D. Putnam and David E. Campbell, American Grace: How Religion Divides and Unites Us (2010), 444–54.


text:
Simón Bolívar
Si Simón José Antonio de la Santísima Trinidad Bolívar Palacios y Blanco kun labawng nailhan nga si Simón Bolívar (natawo niadtong Hulyo 24, 1783 sa Caracas, Kapitansya Heneral sa Venezuela – namatay niadtong Disyebre 17, 1830, sa Santa Marta, Gran Colombia (karon Colombia) maong usa sa mga labing makahuloganong pangulo sa Hispanikanhong Amerika nga magmadaugong pakigbisog alang sa kagawasan sa Espanya uban ni José de San Martín, ug sa tanan nailhang Gubat ni Bolívar.
Pagkahuman sa kadaogan sa mga monarkiyang Katsila, si Bolivar miapil sa pagtukod sa Gran Colombia, usa ka nasod nga milangkob sa mga gawasnong mga kolonya sa Espanya. Si Bolivar nahimong Pangulo sa Gran Colombia niadtong 1821 hangtod 1830, Pangulo sa Peru niadtong 1824 hangtod 1826 ug Pangulo sa Bolivia niadtong 1825 hangtod 1826. Pagkahuman sa iyang kamatayon niadtong 1830 ug ang pagkabungkag sa Gran Colombia niadtong 1831, ang legasya ni Bolivar niambag sa kagawasan sa karong Bolivia, Colombia, Ecuador, Panama, Perú ug Venezuela.
Kapanulongdang banay ug sayong kinabuhi[usba | edit source]
Ang aristokratong kagikan sa Bolivar gikan sa usa ka gamay nga baryo sa Baski nga Nasod, nga gitawag nga Bolibar, nga gigikanan sa kataposang ngalan. Ang iyang amahan may halayong kagikan kang Haring Fernando III sa Castile ug Konde Amedeo IV sa Savoy. Ang mga Bolivar mipuyo sa Venezuela sa ika-napulog unom nga gatos ka tuig.
Usa ka bahin sa ilang bahandi gikan sa bulawan sa Suba sa Aroa ug minahan sa tanso sa Venezuela. Sa tuig 1632, ang bulawan unang namina, nga mipadayon pag mga pagkakaplag sa mga daghang deposito sa tanso. Sa kadugayan sa tuig 1600, ang tanso gipangkuha nga gihinganglang "Cobre Caracas". Kining mga minahana nangahimong panag-iiya sa banay ni Simón Bolívar. Kadugayan sa iyang kinabuhing rebulosyonaryo, si Bolívar migamit sa bahin sa kita ato aron pag-abag sa galastoan sa mga rebulosyonaryong gubat sa Habagatang Amerika. Ang ubang mga taw mipaangkon nga ang iyang banay midako sa pagkainila sa wala pa kini maadunahan. Sama sa, ang Katedral sa Caracas, gitukod niadtong 1575, naay usa ka kapilya sa kilid nga giula alang sa banay ni Simón Bolívar.
Pagkahuman sa kamatayon sa iyang amahan nga si Juan Vicente de Bolívar y Ponte, unang Marqués de San Luis, ug iyang inahan nga si María de la Concepción de Palacios y Blanco, miadto siya sa Espanya sa tuig 1799 aron pagtapos sa iyang edukasyon. Didto gipakaslan niya si María Teresa Rodríguez del Toro y Alaysa niadtong 1802, apan sa pagbalik sa Venezuela niadtong 1803, nakaangkon siya yellow fever. Si Bolívar mibalik sa Uropa niadtong 1804 ug kato panahon sa paglingkod ni Napoleon.
Ang Tigpagawas[usba | edit source]
Si Bolivar mibalik sa Venezuela kaniadtong 1807 ug si Napoleon mihimo ni Joseph Bonaparte nga Hari sa Espanya ug iyang mga kolonya sa tuig 1808 miapil siya sa kalihokan batok sa hunta sa Habagatang Amerika. Ang hunta sa Caracas mipadayag sa kagawasan niini niadtong 1810 ug si Bolivar gipadala sa Hiniusang Gingharian sa usa diplomatikong katuyoan.
Si Bolívar mibalik sa Venezueela sa tuig 1811. Pagkamarso tuig 1812 si Bolívar napugos paghawa sa Venezueela tungod sa usaka linog nga miguba sa Caracas. Sa Hulyo 1812 ang dako-dako sa hunta nga si Francisco de Miranda mitugyan sa mga Katsila ug si Bolivar kinahanglan moikyas adto sa Cartagena de Indias. Sulod niining mga panahona nga si Bolivar misulat sa iyang Manifesto sa Cartagena. Pagka tuig 1813, human makakuha og militar sa Bag-ong Granada ilalom sa direksyon sa Kongreso sa Bag-ong Granada sa Tunja, nangulo siya og usa ka pagsulong sa Venezuela pagka Mayo 14. Kini ang sinugdanan sa bantog nga Makagustong Kompanya. Misulod siya sa Mérida pagka Mayo 23 diin siya giila nga El Libertador nga human sa pagkuha sa Trujillo sa Hunyo 9. Human sa unom ka adlaw pagka Hunyo 15 iyang gibasa ang iyang bantogan nga Dekreto sa Gubat hangtod sa Kamatayon (Decreto de Guerra a Muerte).
Mga sumpay sa gawas[usba | edit source]
- History of Simon Bolivar
- The Life of Simon Bolivar
- The Louverture Project: Simón Bolívar - Information about the support Bolivar received from Haiti.


text:
Michael Jackson
Si Michael Joe Jackson (natawo Agusto 29, 1958) mao ang usa ka Amerikanong artista sa musikang pop. Siya ang ikapitong anak, nagsugod siya sa pagkanta niadtong 1964 isip miyembro sa the Jackson Brothers (nahimong the Jackson 5). Nagsolo siya adtong 1971, ug gisugdan na siya'g angga isip King of Pop sa katuigang misunod. Ang 1982 album ni Jackson nga Thriller mao gihapon ang labing-nabaligya nga album (best-selling album) sa tanang panahon sa kalibotan, ug upat sa iyang solo studio albums uban usab sa best-selling record: Off the Wall (1979), Bad (1987), Dangerous (1991) ug HIStory (1995).
Sa sayong bahin sa 1980s, nahimo siyang dominanteng pigyur sa musikang popular ug kultura sa Amerika. Siya ang unang Aprikano-Amerikano nga entertainer nga dagha'g mitan-aw sa MTV, tungod sa mga bidyo sama sa "Beat It", "Billie Jean" ug Thriller. Sa 1990s ang mga bidyo nga "Black or White" ug "Scream" mipadayon sa kasikatan ni Jackson sa MTV. Gipasikat ni Jackson ang mga komplikadong lihok o estep sa sayaw sama sa robot og moonwalk. Ang iyang distintibong tingog ug estilo sa pag-awit miimpluwensya sa mga artista sa hip hop, musikang pop ug contemporary R&B.


text:
Inolandes
Inolandes (Iningles: Dutch, Inolandes: Nederlands) mao ang pinulongang Kasadpang Hermaniko nga gilitok sa labaw sa 22 ka milyon nga tawo isip lumad, ug labaw sa 5 ka milyon isip ikaduhang pinulongan. Kadaghanan sa lumad nga tigtabi niini namuyo sa Netherlands, Belhika , ug Surinam, apil ang gagmayng pundok sa parte sa Pransiya, Alemanya ug uban pang kanhing kolonya sa Olanda. Ang pinulongan duol kaayo sa uban pang pinulongang Kasadpang Hermaniko (e.g., Iningles, West Frisian, ug Inaleman) ug medyo layolayo sa Pinulongang Amihanang Hermaniko.
Ang Inolandes mao ang gigikanang pinulongan sa ubay-ubay pang kreyolyo ug sa pinulongang Afrikaans, usa sa mga pinulongang opisyal sa Habagatang Aprika ug labing nasabtang pinulongan sa nasod sa Namibia. Ang Inolandes ug Afrikaans magkasinabtanay pa hangtod sa karon.